Χατζηδάκης: «Χώρα επενδυτικών ευκαιριών» η Ελλάδα\nΕισήγηση του υπΑνΥπ Κωστή Χατζηδάκη στην εκδήλωση με θέμα: Αναπτυξιακή Στρατηγική «Ευρώπη 2020»: Προώθηση Επιχειρηματικών Συνεργασιών στην Ελλάδα\nΕκ μέρους του Υπουργείου Ανάπτυξης και Υποδομών, σας καλωσορίζω και εγώ στη σημερινή εκδήλωση.\nΚαλωσορίζω, επίσης, και τον Αντιπρόεδρο της Κομισιόν , κ. Tajani, παλιό φίλο, με τον οποίο είχαμε συνεργασθεί -καθώς ήταν ο αρμόδιος Επίτροπος- για την αποκρατικοποίηση της Ολυμπιακής Αεροπορίας.\nΘέλω να σημειώσω πως είχα την ευκαιρία να παρίσταμαι και στην προηγούμενη εκδήλωση που είχε γίνει πριν από ένα χρόνο περίπου.\nΜε ιδιαίτερη ικανοποίηση λοιπόν διαπιστώνω τώρα αφενός πως υπάρχει συνέχεια και συνέπεια στην προσπάθεια αυτή. Αλλά και ότι η συμμετοχή έχει αυξηθεί πολύ.\nΣυμμετέχουν περισσότερες από 600 επιχειρήσεις απ΄ όλη την Ευρωπαϊκή Ένωση, οι οποίες ενδιαφέρονται για επιχειρηματικές συνεργασίες στην Ελλάδα. Και αυτό δείχνει ότι ολοένα και περισσότεροι επενδυτές πείσθηκαν ότι η Ελλάδα δεν είναι χαμένη υπόθεση και εξετάζουν την πιθανότητα να επενδύσουν στη χώρα μας. Μετά από ένα βαρύ χειμώνα ύφεσης εμφανίζονται κάποια πρώτα σημάδια αισιοδοξίας.\nΗ σημερινή πρωτοβουλία είναι ιδιαίτερα σημαντική, διότι εντάσσεται στο πλαίσιο για την Αναπτυξιακή Στρατηγική για την Ευρώπη του 2020.\nΤαυτόχρονα, όμως, είναι μια δράση επίσης σημαντική και για την Ελλάδα, την οικονομία και τις επιχειρήσεις μας.\nΌπως κατ” επανάληψη έχει δηλώσει και ο Πρωθυπουργός, Αντώνης Σαμαράς, η κυβέρνηση αυτή εργάζεται με βασικό στόχο να γίνει η οικονομία μας πιο ανταγωνιστική, πιο εξωστρεφής, φιλική στις επενδύσεις και στην επιχειρηματικότητα.\nΕπομένως, τέτοιες business to business δραστηριότητες, συμβάλλουν τα μέγιστα στην κοινή αυτή προσπάθεια.\nΔιότι αποδεικνύουν πως η συνεργασία και η εξωστρέφεια, μπορούν πράγματι , ακόμη και εν μέσω μιας τεράστιας ύφεσης, να δημιουργήσουν προοπτικές για νέες επενδύσεις και νέες ευκαιρίες για όλους.\nΕυκαιρίες που δεν αναφέρονται μονάχα στις μεγάλες επενδύσεις και τους πολυεθνικούς ομίλους, αλλά ασφαλώς και στις μικρές και μεσαίες επιχειρήσεις.\nΤαυτόχρονα, δραστηριότητες σαν τη σημερινή, έρχονται να αναδείξουν και μιαν άλλη Ελλάδα, που είχε μπει στο περιθώριο:\nτην Ελλάδα που δεν περιχαρακώνεται, την Ελλάδα που μάχεται , την Ελλάδα που ανοίγεται στις διεθνείς αγορές, την Ελλάδα που καινοτομεί και προχωρεί μπροστά.\nΔεν χρειάζεται να εξετάζουμε ξανά και ξανά το πως οδηγηθήκαμε εδώ.\nΗ κρατικίστικη νοοτροπία, το τεράστιο δημόσιο χρέος, το έλλειμμα ανταγωνιστικότητας έχουν εντοπισθεί από πολλούς ως οι αιτίες.\nΟ καθένας από εμάς έχει βγάλει τα συμπεράσματά του.\nΔεν χρειάζονται άλλες αναλύσεις, άλλες θεωρίες, χρειάζονται πράξεις για να προχωρήσουμε μπροστά.\nΧρειάζεται χειροπιαστό και μετρήσιμο έργο, από την κυβέρνηση, τους φορείς, τις επιχειρήσεις και τους πολίτες.\nΚαι πράγματι, αρκετά έχουν γίνει στους μήνες που πέρασαν.\nΤόσο στο επίπεδο της δημοσιονομικής προσαρμογής όσο και στο επίπεδο της ανταγωνιστικότητας και της βελτίωσης του επιχειρηματικού περιβάλλοντος.\nΑυτό αναγνωρίζεται πλέον.\nΜόλις πριν 3 μέρες, π.χ. δημοσιοποιήθηκε η νέα έκθεση του Lisbon Council και της Berenberg Bank, που αξιολογεί τις επιδόσεις των κρατών μελών της Ευρωζώνης και τριών ακόμη, με βάση την αντιμετώπιση του δημοσίου χρέους, την εξωστρέφεια, το εργασιακό κόστος και τις μεταρρυθμίσεις.\nΗ Ελλάδα παίρνει την υψηλότερη βαθμολογία – δηλαδή 8,2 στα 10- ανάμεσα στις 20 χώρες της Ευρώπης.\nΕίναι πρώτη τόσο στη δημοσιονομική προσαρμογή όσο και στις διαρθρωτικές αλλαγές, όπου βάσει των στοιχείων του ΟΟΣΑ, έχει την άριστη κατάταξη (10 στα 10) .\nΕλπίζουμε πως πρωτοβουλίες σαν τη σημερινή θα ενισχύσουν περαιτέρω τις επιδόσεις μας και στον τομέα αυτό.\nΣυνολικά, αυτή η νέα έκθεση, είναι μια επιβεβαίωση πως προχωράμε στο σωστό δρόμο. Και κυρίως, στέλνει το μήνυμα προς τους επενδυτές ότι η Ελλάδα γίνεται χώρα επενδυτικών ευκαιριών.\nΑσφαλώς, πολλά μένουν ακόμη να γίνουν. Έχουμε δύσκολο και ανηφορικό δρόμο.\nΌχι στο επίπεδο των μέτρων λιτότητας. Όπως έχει ξεκαθαριστεί και από τον πρωθυπουργό δεν γίνεται να υπάρξουν νέα μέτρ. Οι πολίτες και οι επιχειρήσεις έχουν ήδη υποστεί τεράστιες θυσίες.\nΟι μεγάλες αλλαγές αφορούν στο μέτωπο των διαρθρωτικών αλλαγών.\nΣτη βελτίωση του επιχειρηματικού και επενδυτικού περιβάλλοντος, στις αποκρατικοποιήσεις, στην εξωστρέφεια.\nΠρόκειται για αλλαγές που ωρίμασαν πλέον και δεν θα επιβαρύνουν, αλλά θα δημιουργήσουν προοπτική.\nΣε ό,τι αφορά μάλιστα, το Υπουργείο Ανάπτυξης και Υποδομών, έχει ολοκληρωθεί η προεργασία που έγινε με βάση τα στοχοδιαγράμματα και τα χρονοδιαγράμματα που είχαμε θέσει εξ αρχής.\nΚαι νομίζω πως πλέον περνάμε στη φάση της συγκομιδής σε αρκετούς τομείς. Ενδεικτικά αναφέρονται:\n◦ο νέος επενδυτικός νόμος που προβλέπει τη σύσταση μία Κεντρικής Αδειοδοτικής Αρχής για επιτάχυνση των επενδύσεων, έχει ήδη κατατεθεί στη Βουλή. Και η υποδοχή του από την επενδυτική κοινότητα είναι χωρίς αμφιβολία θετική.\n◦το νομοσχέδιο για τις Ηλεκτρονικές Δημόσιες Συμβάσεις, που εξορθολογίζει τις δαπάνες και τη λειτουργία και ψηφιοποιεί το σύστημα, επίσης κατατίθεται εντός λίγων ημερών\n◦η πρωτοβουλία για την αξιοποίηση των περιφερειακών αεροδρομίων που παρουσιάσαμε ώστε να ξεκινήσει το ΤΑΙΠΕΔ τη διαδικασία για την παραχώρηση της χρήσης τους στις αμέσως επόμενες ημέρες\n◦οι διαπραγματεύσεις που πλησιάζουν στο τέλος για τους τέσσερις αυτοκινητοδρόμους ώστε να μπουν και πάλι μπουλντόζες πριν παρέλθει πολύς χρόνος.\n◦παρουσίαση εντός του μηνός, του νομοσχεδίου για την απελευθέρωση των οδικών επιβατικών μεταφορών\n◦η μεταφορά των περιουσιακών στοιχείων της ΤΡΑΙΝΟΣΕ και της ROSCO στο ΤΑΙΠΕΔ για να ξεκινήσει η αποκρατικοποίηση των σιδηροδρόμων τον Ιούνιο\nΚαι επίσης, προχωρούν και οι πρωτοβουλίες μας σχετικά με το επιχειρηματικό περιβάλλον.\nΠρώτον, πολύ σύντομα, έρχεται προς ψήφιση το νέο νομοθετικό πλαίσιο λειτουργίας της αγοράς, που ακολουθεί τα ευρωπαϊκά πρότυπα.\nΚαταργούμε περιττούς περιορισμούς και αναχρονιστικές αγορανομικές αντιλήψεις.\nΔεύτερον, είναι σε εξέλιξη η διαδικασία για την αξιοποίηση της εργαλειοθήκης του ΟΟΣΑ, που θα ενισχύσει τον ανταγωνισμό σε τέσσερις τομείς της οικονομίας (τουρισμός, επεξεργασία τροφίμων, οικοδομικά υλικά και λιανεμπόριο).\nΜέχρι το τέλος Ιουνίου θα είναι έτοιμο το σχέδιο δράσης και κατόπιν -μέχρι το Σεπτέμβριο- θα υιοθετηθούν όλες οι απαραίτητες νομοθετικές τροποποιήσεις για την άρση των δυσανάλογων ρυθμιστικών περιορισμών και την εισαγωγή εναλλακτικών μέτρων.\nΤρίτον, προχωρεί η συνεργασία μας με την Παγκόσμια Τράπεζα για την ανταγωνιστικότητα , προκειμένου να βελτιώσουμε το επενδυτικό / επιχειρηματικό περιβάλλον και τη διεθνή κατάταξη της χώρας στην έκθεση «Doing Business Report» της Τράπεζας.\nΕτοιμάζουμε μάλιστα, μια ειδικότερη παρέμβαση για τον ζωτικό τομέα των logistics. Χθες μάλιστα ανακοινώσαμε ειδική επιτροπή γι΄αυτό το θέμα, με συμμετοχή εκπροσώπων της αγοράς, για την αναθεώρηση του σχετικού νομοθετικού πλαισίου.\nΣυνολικά, με τη βοήθεια της Παγκόσμιας Τράπεζας, μέχρι τον Μάιο θα έχουμε προχωρήσει στην υιοθέτηση συγκεκριμένων την μέτρων για την ενίσχυση της ανταγωνιστικότητας.\nΤέταρτον, υλοποιούμε τις 25 δράσεις μας για την απλοποίηση των διαδικασιών στις εξαγωγές , με στόχο τη μείωση του χρόνου και του κόστους, κατά 50% και 20% αντίστοιχα.\nΠροχωρούμε με δράσεις για τη διεύρυνση της εξαγωγικής βάσης, μέσα από την ανάπτυξη ολοκληρωμένων τομεακών πολιτικών, όπως στην βιομηχανία τροφίμων και στον τομέα των νέων τεχνολογιών.\nΠαράλληλα, είναι σε εξέλιξη η συνεργασία μας με την Task Force και τους Ολλανδούς ειδικούς που παρέχουν σημαντική τεχνική βοήθεια στην προώθηση των εξαγωγών και τη συνολική υποστήριξη προς τις εταιρείες στην Ελλάδα, ώστε να επικεντρωθούν στις εξαγωγές και να αναζητήσουν εμπορικούς εταίρους στο εξωτερικό.\nΗ Στρατηγική μας αυτή θα υποστηριχθεί και από το νέο φορέα εξωστρέφειας που θα προκύψει από τη συγχώνευση ΟΠΕ και Invest in Greece σε έναν νέο, ενιαίο φορέα που αναμένεται να ολοκληρωθεί τον Ιούνιο.\nΚαι έρχομαι τώρα, στο ζήτημα της ρευστότητας, που είναι εξέχουσας σημασίας, διότι η ελληνική οικονομία στενάζει από την έλλειψή κεφαλαίων.\n◦Η συμφωνία με την ΕΤΕπ για τις ΜμΕ υλοποιείται και συμβασιοποιούνται ακόμη 400 εκ. ευρώ από τα 1,44 δις ευρώ που προβλέπονται, αυξάνοντας τη συνολική χρηματοδότηση στο 1 δις ευρώ για το 2013.Οι χορηγήσεις στους ενδιαφερόμενους ξεκίνησαν. Έχουν χορηγηθεί ήδη πάνω από 200 εκατ. ευρώ και θα παρακολουθούμε στενά την εξέλιξη των προγραμμάτων.\n◦Επίσης, από τα τέλη Απριλίου, βάσει όσων έχει αναφέρει η ΕΤΕπ, τίθεται σε εφαρμογή το πρόγραμμα κάλυψης των εγγυητικών επιστολών, των εμπορικών τραπεζών προς τις εισαγωγικές/εξαγωγικές επιχειρήσεις για τις διεθνείς εμπορικές συναλλαγές τους. Ελπίζουμε πως θα αποτελέσει μια μεγάλη ανάσα για τις επιχειρήσεις. Σημειώνω ότι το πρόγραμμα αυτό τίθεται σε εφαρμογή για πρώτη φορά στην ιστορία της ΕΤΕπ.\nΣε ό,τι αφορά το ΕΣΠΑ: Ο στόχος για την απορρόφηση των κονδυλίων που έχει συμφωνηθεί για το 2013 είναι στα 3 δις 890 εκ. ευρώ, που είναι μεγαλύτερος και ακόμη πιο φιλόδοξος από τον περσινό. Ήδη υλοποιείται επίσης το πρόγραμμα ενίσχυσης των μικρομεσαίων επιχειρήσεων ύψους 456 εκατ. ευρώ (ΠΕΠ) στους τομείς του εμπορίου, των υπηρεσιών, της μεταποίησης και του τουρισμού, σε συνεργασία με τις 13 περιφέρειες της χώρας. Παράλληλα, μέσω της δράσης του «ICT4growth», ενισχύονται οι ΜμΕ με κονδύλια ύψους 120 εκ. ευρώ.\n◦Και σχετικά με το ΕΤΕΑΝ: απεμπλέκονται κονδύλια, βρίσκεται σε εξέλιξη το πρόγραμμα χαμηλότοκων δανείων για επενδύσεις και κεφάλαια κίνησης καθώς και παρεμβάσεις μέσω του Ταμείου Εγγυοδοσίας ύψους 1 δις περίπου ευρώ. Κονδύλια που αφορούν ΜμΕ.\nΗ επιδότηση επιτοκίου για τα κεφάλια κίνησης θα είναι 50%. Το επιτόκιο θα είναι το φθηνότερο στην αγορά και θα κινείται κάτω από το 5%.\nΑυτές είναι μερικές από τις παράλληλες δράσεις μας για τη ρευστότητα.\nΩστόσο, όπως έχουν αναφέρει τόσο ο Πρωθυπουργός όσο και ο Υπουργός Οικονομικών, η ρευστότητα εξαρτάται κατά βάση από την ανακεφαλαιοποίηση των τραπεζών και από τη δημιουργία των προϋποθέσεων για την επιστροφή των καταθέσεων. Προς αυτή την κατεύθυνση κινείται η Κυβέρνηση. Γνωρίζουμε τη μεγάλη σημασία της ανακεφαλαιοποίησης. Ξέρουμε επίσης πόσο μεγάλη σημασία έχει η αποκατάσταση της εμπιστοσύνης προς την ελληνική οικονομία για την επιστροφή των καταθέσεων στις τράπεζες.\nΜονάχα έτσι, θα μπορέσουν στη συνέχεια, οι τράπεζες να επιτελέσουν το ρόλο τους. Και προς αυτή την κατεύθυνση εργαζόμαστε.\nΕπιτρέψτε μου, όμως, να κάνω και την εξής παρατήρηση.\nΗ κατάσταση τόσο στην Ελλάδα όσο και σε ολόκληρη την Ευρωζώνη -ιδίως δε στο Νότο- είναι αναμφίβολα κρίσιμη.\nΤα στοιχεία για την απασχόληση και την ανάπτυξη παραμένουν ανησυχητικά.\nΟι πολίτες και οι επιχειρήσεις βρίσκονται στα όρια της αντοχής τους.\nΟφείλουμε, σε ευρωπαϊκό επίπεδο, να συνδυάσουμε τα υφιστάμενα μέτρα δημοσιονομικής προσαρμογής, με νέες πολιτικές ενίσχυσης της ρευστότητας και της κοινωνικής συνοχής.\nΔιαφορετικά θέτουμε σε κίνδυνο ολόκληρο το ευρωπαϊκό οικοδόμημα και τις αξίες του.\nΓι” αυτό το λόγο, η ελληνική κυβέρνηση και ο Πρωθυπουργός Αντώνης Σαμαράς, έδωσαν μια σκληρή μάχη προκειμένου τα κονδύλια για το νέο ΕΣΠΑ 2014-2020, να μην περιορισθούν κατά 40%, όπως προέβλεπε η αρχική πρόταση της Επιτροπής.\nΚι έτσι, εξασφαλίσθηκαν περίπου 16,4 δις για την Ελλάδα.\nΣε αυτό το πλαίσιο, επίσης επιδιώκουμε να δημιουργήσουμε ένα Ελληνικό Επενδυτικό Ταμείο, προκειμένου και αυτό να συντελέσει, ως ένα βαθμό, στην προσπάθεια ενίσχυσης της ρευστότητας και στο restructuring των ελληνικών επιχειρήσεων.\nΑλλά επίσης, να προσφέρει πόρους σε ζωτικής σημασίας κλάδους όπως οι υποδομές και οι ΜμΕ.\nΘα αντλεί κεφάλαια από το δημόσιο τομέα, ευρωπαϊκές αναπτυξιακές τράπεζες, διεθνείς αναπτυξιακούς οργανισμούς και από ιδιώτες επενδυτές.\nΘα λειτουργεί με ιδιωτικοοικονομικά κριτήρια και μάνατζμεντ διεθνούς κύρους. Δε θέλουμε να είναι μία δημόσια τράπεζα, ούτε ένα ακόμα ταμείο. Αλλά ένα ταμείο με ειδική προστιθέμενη αξία στην παρούσα συγκυρία. Ελπίζουμε ότι οι Ευρωπαίοι εταίροι μας αλλά και όλα τα αρμόδια ευρωπαϊκά θεσμικά όργανα, θα αντιληφθούν τη σημασία του και θα στηρίξουν την προσπάθειά μας. Υπάρχουν ήδη κάποια σαφή δείγματα προς αυτή την κατεύθυνση.\nΚαι φυσικά μετά τη σταθεροποίηση και τη βελτίωση της ανταγωνιστικότητας μας, κοιτάζουμε προς την πλευρά των Ευρωπαίων Εταίρων μας για την εκδήλωση επενδυτικού ενδιαφέροντος. Αυτή θα είναι η πιο έμπρακτη ένδειξη αλληλεγγύης από την Ευρώπη, σήμερα.\nΕμείς από την πλευρά έχουμε ανταποκριθεί στην προσπάθεια για δημοσιονομική προσαρμογή. Έχουμε ξεκινήσει την προώθηση ενός μεγάλου προγράμματος διαρθρωτικών αλλαγών. Και έχουμε μπει στην τελική ευθεία της διαδικασίας για τις αποκρατικοποιήσεις. Δικαιούμαστε λοιπόν να περιμένουμε ανταπόκριση από την πλευρά των Ευρωπαίων εταίρων μας σ΄ αυτή τη μάχη για να μην διαρραγεί η κοινωνική συνοχή. Να περιοριστεί η ανεργία. Να ξεκινήσει και πάλι η μηχανή της οικονομίας.\nΗ κατάσταση παραμένει κρίσιμη και δεν προσφέρεται για μεγάλα λόγια.\nΑυτό, όμως, για το οποίο μπορώ να σας διαβεβαιώσω είναι πως όλοι, τόσο η κυβέρνηση όσο και τα τρία κόμματα που τη στηρίζουν, είμαστε αποφασισμένοι να αγνοήσουμε το πολιτικό κόστος και να κάνουμε αυτό που είναι πραγματικά χρήσιμο για την πατρίδα μας.\nΕίμαστε αποφασισμένοι να προωθήσουμε τις μεταρρυθμίσεις, με βάση τα στοχοδιαγράμματα και τα χρονοδιαγράμματα που έχουμε θέσει και -όπως σας παρουσίασα- τηρούμε.\nΕίμαστε αποφασισμένοι να υιοθετήσουμε πολιτικές που αφενός θα άρουν τα εμπόδια που έβαζε το κράτος και αφετέρου θα διευκολύνουν τις δυναμικές και εξωστρεφείς επιχειρήσεις.\nΤις επιχειρήσεις, που εν μέσω κρίσης, ρισκάρουν, παράγουν και προσπαθούν, δημιουργώντας νέες ευκαιρίες και νέες εργασίας.\nΔιότι μόνον έτσι, ευελπιστούμε πως στο τέλος του 2013 θα αρχίσουν να φαίνονται τα πρώτα σημάδια της ανάκαμψης.\nΜε τις σκέψεις αυτές, θέλω να ευχαριστήσω τους εκπροσώπους των ελληνικών και ξένων επιχειρήσεων για την παρουσία τους.\nΕύχομαι η σημερινή εκδήλωση να επιτύχει και να εξασφαλίσει σε όλους τους συμμετέχοντες ευκαιρίες για περαιτέρω συνεργασία και ανάπτυξη.\nπαει τοχασε | Μαρτίου 12, 2013 12:25 μ.μ. | Reply\nΠαει το χασε το λιγο πουχε....ακουσ εκει χωρα επενδυτικων ευκαιριων....εδω τονα μαγαζι κλεινει πισω απταλλο,η ανεργια πανω απο 30,οι φοροι δεν ειναι φοροι αλλα ληστεια κι αυτος ζει στον δικο του κοσμο...\nμια χαρα τα λεει | Μαρτίου 12, 2013 3:44 μ.μ. | Reply\nΤοσο ξεπούλημα που γίνεται δεν είναι επενδυτικές ευκαιρίες γι αυτούς που θα τα αγοράσουν τσάμπα; Όλοι αυτοί που κλείνουν δε θα αντικατασταθούν από ξένους επενδυτές - πολυεθνικές; αμεεεε; Έρχεται η ανάπτυξη ξυπνάτε ρεεεεε!!!\nκαναπεδατοσ | Μαρτίου 12, 2013 5:17 μ.μ. | Reply\nΧατζηδακη πρεπει να ζεις σε αλλο κοσμο .... Μια χωρα που ειναι σκοπιμως τοσο διαλυμενη-\nανοργανωτη-μπαχαλο δεν ειναι χωρα - επενδυτικων ευκαιριων .Ειναι αλλη μια επιπλεον " ΜΠΑΝΑΝΙΑ " για αγρια εκμεταλλευση και ξεπουλημα οπου δυστυχωςκανουν κουμαντο η συνεργασια των ντοπιων + ξενων λαμογιων - τρωκτικων . Οι δε καναπεδατοι ..απολαμβανουν\nτον Σουλειμαν - το Star tv στις παραλιες της Μυκονου και τον Μπαμπη Παπαδημητριου......


«Σκασμένοι», αλλά να βγάλουν αντίδραση... - ΠΟΔΟΣΦΑΙΡΟ - REDKING\n«Σκασμένοι», αλλά να βγάλουν αντίδραση...\nΤρίτη, 12 Φεβρουαρίου 2019 - 00:31\nΤο αποτέλεσμα στην Τούμπα δεν ήταν καλό για τον Ολυμπιακό. Όπως καλή δεν ήταν και η εμφάνιση της ομάδας. Οι «ερυθρόλευκοι» είναι όλοι «σκασμένοι» με την εικόνα τους και την ήττα που φαίνεται να δίνει τέλος στο φετινό πρωτάθλημα. «Σκασμένοι», γιατί (όλοι) ξέρουν πως μπορούσαν πολύ καλύτερα από αυτό που παρουσίασαν στον αγωνιστικό χώρο.\nΓίνεται αντιληπτό, όμως, πως οφείλουν να σηκώσουν κεφάλι και να βγάλουν αντίδραση. Οφείλουν να το κάνουν άμεσα. Τα δύο παιχνίδια με την Ντιναμό Κιέβου και εκείνο με την ΑΕΚ, ακολουθούν σύντομα και δεν υπάρχει περιθώριο να «μείνει» η ομάδα στο αποτέλεσμα της Κυριακής.\nΚαταλαβαίνει ο καθένας, λοιπόν, πως η νίκη με την Ντιναμό την Πέμπτη, η νίκη με την ΑΕΚ την Κυριακή και η πρόκριση στην επόμενη φάση του Europa League την Πέμπτη 21/2, στην Ουκρανία, είναι ο καλύτερος τρόπος να αντιδράσουν και να δώσουν απαντήσεις οι ποδοσφαιριστές της ομάδας. Το πρωτάθλημα χάνεται (χάθηκε, επί της ουσίας, για να τα λέμε όλα), εννοείται πως αυτό δεν αρέσει σε κανέναν, αλλά αυτό δεν αλλάζει και η ομάδα έχει πράγματα να κυνηγήσει μέχρι το τέλος της σεζόν.\nΓια αυτό, οι ποδοσφαιριστές καλούνται να σηκώσουν κεφάλι και να βγάλουν αντίδραση. Αρχής γενομένης από την Πέμπτη...


Μεγάλες Εικόνας : 20mm τεχνητή τύρφη της Pet 3 χρώματος για καθαρό πράσινο τόνου σκυλιών φυσικό φιλικό 3\nT3 τεχνητή χλόη\n3 το χρώμα μαλακό αισθάνεται την τεχνητή χλόη για τα κατοικίδια ζώα σκυλιών 20mm καθαρός πράσινος\nΒαρύ μέταλλο και αμόλυβδος\nΠροδιαγραφή της τεχνητής χλόης φτηνής:\nΔιαμορφώστε το αριθ.: T3 τεχνητή χλόη\nΎψος σωρών: 20 χιλ. Μετρητής: 3/8 ίντσα\nΒελονιές: 150/m Πυκνότητα: 15750stitches το /sqm\nDtex: 8800 Χρώμα τρεις τόνοι\nΗ τεχνητή χλόη είναι όλο και περισσότερο δημοφιλής στον κατοικημένο και εμπορικό εξωραϊσμό. Η τεχνητή χλόη μπορεί να προσαρμοστεί για να είναι κατάλληλη για τον εξωραϊσμό, τους αερολιμένες, τα πλαίσια πισινών καθώς επίσης και τη διακόσμηση στεγών. Η τεχνητή χλόη για τον εξωραϊσμό είναι καυτή πώληση λόγω της δραματικής βελτίωσης στην ποιότητα και την ποικιλία των διαθέσιμων συνθετικών χλοών. Ο τεχνητός εξωραϊσμός χλόης δεν χρειάζεται το νερό, το λίπασμα ή την κοπή. Κρατά ψηλά στη φθορά λόγω χρήσης πολύ καλύτερα από τη φυσική χλόη. Η τεχνητή χλόη είναι εύκολο να καθαριστεί με μια μάνικα και δεν προσελκύει τα ζωύφια και τα παράσιτα. Δεν μπορείτε να πάρετε τους λεκέδες χλόης και δεν θα έχει το γυμνό ή καφετί σημείο. Η τεχνητή χλόη είναι εύκολο να εγκατασταθεί και έχει το χαμηλό κόστος συντήρησης, παντός καιρού χρήση.\nΣώζει το νερό\nΕίναι εύκολο να διατηρήσει\nΗ συνθετική χλόη μπορεί να είναι φιλική προς το περιβάλλον\n1.How η συνθετική τύρφη προσκρούει στο περιβάλλον;\nΤο κατ' εκτίμηση ποσό συνθετικής χλόης εγκατεστημένης αυτήν την περίοδο έχει εξαλείψει την ανάγκη για τα εκατομμύρια των λιβρών των επιβλαβών φυτοφαρμάκων και των λιπασμάτων, η οποία έχει τη σημαντική υγεία και τις περιβαλλοντικές επιπτώσεις\n2.Is τεχνητή χλόη ασφαλέστερη για τα παιδιά και τα κατοικίδια ζώα;\n3.does η τεχνητή χλόη εξασθενίζει με τον καιρό;\n4. Πόσο καιρό μπορεί ένας συνθετικός τομέας τύρφης να χρησιμοποιηθεί;\n5.which οι θέσεις κάνουν την τεχνητή χρήση χλόης;\n6.how για να εγκαταστήσει την τεχνητή χλόη;


Δεξιά στροφή λόγω Μακεδονικού - Ανοιχτό Παράθυρο\nHomeΑναγνώσειςΔεξιά στροφή λόγω Μακεδονικού\nΚάποτε στη Θεσσαλονίκη, σε μια συναυλία του Διονύση Σαββόπουλου, όταν το πλήθος συνεπαρμένο από τα άσματα εκδήλωσε με κάποιου είδους επιθετικότητα τον ενθουσιασμό του, ο Νιόνιος με τρόπο θεατράλε, σχεδόν ενσωματωμένο στο πρόγραμμα, ανέκραξε εκείνο το περίφημο «πίσω, μάζα!». Δεν δίστασε να «αγριέψει»τους δικούς του ανθρώπους, το πιστό αγαπημένο του κοινό, να ζητήσει σεβασμό εκτός από πάθος. Προσπάθησε να τους συνεφέρει, καθώς με τη συμπεριφορά τους υπήρχε φόβος να προκαλέσουν δυστύχημα είτε σε μέλη της μπάντας ή και σε κάποιους από το ίδιο το ακροατήριο. Αντέδρασε ακαριαία, ίσως έντρομος και μόνο στην ιδέα ότι τα τραγούδια του δημιούργησαν έστω και προς στιγμή ψυχολογία ανερμάτιστου όχλου. Ο κόσμος ανταποκρίθηκε και η συναυλία τέλειωσε ομαλά, με ρυθμό και με τραγούδια.\nΕννοείται ότι το «πίσω, μάζα!» το πλήρωσε ο Σαββόπουλος. Δέχθηκε δηλητηριώδεις κριτικές, όπως κάθε φορά που τόλμησε να πάει κόντρα, με την τέχνη του ή τον λόγο του, σε αυτό που λέμε κοινό αίσθημα. Συνεχίζει όμως έτσι, αυθεντικός και ακέραιος, χρήσιμος.\nΕνα κύμα παράφορου εθνικισμού ενέσκηψε αίφνης στην πολιτική σκηνή της χώρας με αφορμή το Μακεδονικό. Εξαλλοι ρήτορες απευθύνθηκαν σε αλαφιασμένα πλήθη που κατέφθαναν από παντού. Και εκεί, ανάμεσα σε ακροδεξιούς που περιφρουρούσαν, παραπλανημένους που εκραύγαζαν και γραφικούς που συνομιλούσαν ασυνάρτητα με την ιστορία και τη μοίρα του έθνους, κρύφτηκαν στο περίφημο συλλαλητήριο της συμπρωτεύουσας πολιτικοί του ελληνικού Κοινοβουλίου, άρχοντες αιρετοί, πολιτευτές, κομματικά στελέχη. Πολιτικό προσωπικό του φιλελεύθερου αστικού χώρου, του υποτιθέμενου πλέον ευρωπαϊκού εκσυγχρονιστικού τμήματος των πολιτικών, ανέχθηκε ύβρεις για το πολιτικό σύστημα και την κοινοβουλευτική δημοκρατία, άκουσε αδιαμαρτύρητα ανιστόρητες θεωρίες, για να νιώσει, λέει, τον καημό του κόσμου. Στο πλήθος κανένας τους δεν απευθύνθηκε, άφησαν τον ρόλο του ηγέτη σε απόστρατους, ακροδεξιούς, επαγγελματίες εθνικιστές και ιερωμένους. Τους άκουγα όλη την εβδομάδα να δηλώνουν ότι θα πάνε και στη συγκέντρωση της Αθήνας, με εξαίρεση την Ντόρα Μπακογιάννη, όποιος και αν τη διοργανώσει, όποιοι και αν είναι ομιλητές. Δεν θα χαρίσουν, λέει, τη λαϊκή έκφραση σε κανέναν ακροδεξιό, εθνικιστή ή γραφικό.\nΟ αρχηγός της Νέας Δημοκρατίας έσπευσε να συμμεριστεί τις αγωνίες των πολιτών που διαδήλωσαν, το κόμμα του άλλαξε θέση, η υποψία και μόνο ότι η απόπειρα επίλυσης του Μακεδονικού μπορεί να στερήσει την εξουσία στη Νέα Δημοκρατία οδήγησε ταχύτατα σε «δεξιά» στροφή. Από τη γραμμή της «λύσης σύμφωνα με την εθνική γραμμή του 2008» φτάσαμε στη «λύση σε άλλη συγκυρία». Θα μπορούσε κανείς να μιλήσει για υποχρεωτική, ρεαλιστική αντίδραση, απάντηση στους κυνικούς τακτικισμούς του ΣΥΡΙΖΑ. Το κύριο είναι η κατάκτηση της εξουσίας. Παραμένει ωστόσο ανησυχητικό και πρωτοφανές το μεγάλο αστικό κόμμα που θα κυβερνήσει την Ελλάδα να μην οργανώνει το ίδιο εκδηλώσεις για ένα μείζον θέμα εθνικό, να μην απευθύνεται στα πλήθη, να συμμετέχει απλώς, να ακολουθεί.


ΟΡΓΗ ΛΑΟΥ ΚΑΙ ΠΟΛΙΤΙΚΗ ΚΡΙΣΗ ΣΤΗΝ ΚΙΝΑ - Active News\nΚΟΡΟΝΟΪΟΣ: H ΙΤΑΛΙΑ ΕΤΟΙΜΑΖΕΤΑΙ ΝΑ ΠΑΡΑΤΕΙΝΕΙ ΤΗΝ ΚΑΤΑΣΤΑΣΗ ΕΚΤΑΚΤΗΣ ΑΝΑΓΚΗΣ ΜΕΧΡΙ ΤΟ ΤΕΛΟΣ ΤΟΥ ΕΤΟΥΣ\nYou are here: Home / ΚΟΣΜΟΣ / ΟΡΓΗ ΛΑΟΥ ΚΑΙ ΠΟΛΙΤΙΚΗ ΚΡΙΣΗ ΣΤΗΝ ΚΙΝΑ\nΟΡΓΗ ΛΑΟΥ ΚΑΙ ΠΟΛΙΤΙΚΗ ΚΡΙΣΗ ΣΤΗΝ ΚΙΝΑ\nΜε φόντο τον αυξανόμενο αριθμό των θυμάτων και επιβεβαιωμένων κρουσμάτων του κορωνοϊού στην Κίνα εντείνεται και η δυσαρέσκεια των πολιτών για τον τρόπο με τον οποίο διαχειρίζονται την κρίση οι αρχές. Την ίδια στιγμή άρχισαν να πέφτουν κεφάλια Κινέζων αξιωματούχων για την αντιμετώπιση του θανατηφόρου ιού.\nΌμως πόσα γνώριζαν στην πραγματικότητα;\nΠαρά τα εν μέρει δρακόντεια μέτρα που ελήφθησαν, ο αριθμός των νεκρών και επιβεβαιωμένων κρουσμάτων στην Κίνα αυξάνεται διαρκώς. Οι αρχές κάνουν πλέον λόγο για πάνω από 1.850 νεκρούς και 72.000 επιβεβαιωμένα κρούσματα, με τους ειδικούς να υποστηρίζουν ότι στην πραγματικότητα είναι πολύ περισσότεροι.\nΑίσθηση προκαλεί σε αυτά τα συμφραζόμενα η παραδοχή του προέδρου Σι Τζινπίνγκ πως γνώριζε για τον θανατηφόρο κορωνοϊό δύο περίπου εβδομάδες πριν ενημερώσει το κοινό.\nΌπως σχολίασε, μιλώντας προς τη Γερμανική Ραδιοφωνία Deutschlandfunk, ο Νις Γκρίνμπεργκ από το Mercator Institute for China Studies του Βερολίνου:\n«Η είδηση αιφνιδίασε. Όπως έγινε γνωστό προ ημερών, ήδη από τις αρχές Ιανουαρίου γνώριζε πολλά και κατηύθυνε τα πράγματα. Είναι, λοιπόν, ασυνήθιστο που το μαθαίνουμε με τόση καθυστέρηση αλλά και τόση λεπτομέρεια. Στην Κίνα υπάρχει μεγάλη δυσαρέσκεια για τον τρόπο διαχείρισης της κρίσης, ειδικά κατά τις πρώτες, σημαντικές, εβδομάδες. Χάθηκε πολύτιμος χρόνος, γεγονός που έχει συστημικά αίτια, αλλά οφείλεται και σε ανθρώπινα λάθη. Η κεντρική διακυβέρνηση επιχειρεί να πείσει τώρα πως έκανε ό,τι μπορούσε και πως η ευθύνη βαραίνει την τοπική κυβέρνηση».\nΠώς εκφράζεται και πού διοχετεύεται όμως όλη αυτή η εντεινόμενη λαϊκή οργή; «Η δυσαρέσκεια και η οργή είχαν φτάσει στο αποκορύφωμά τους όταν πέθανε στις αρχές Φεβρουαρίου ο κ. Γουενλιάνγκ, ο γιατρός από την Ουχάν. Ήταν από τους πρώτους που συζητούσε το θέμα με συναδέλφους, γεγονός που του έφερε μάλιστα και την αστυνομία στο σπίτι. Όταν πέθανε, υπήρξε ένα τεράστιο κύμα θλίψης και οργής, εκφρασμένο κυρίως μέσα από το διαδίκτυο. Οι αρχές κατηγορούνται ότι η λογοκρισία, η οποία απέκρυψε από τους πολίτες βασικές πληροφορίες για τον υψηλότατο κίνδυνο μετάδοσης και τη μετάδοση από άνθρωπο σε άνθρωπο, οδήγησαν σε πολύ μεγαλύτερο αριθμό θυμάτων. […] Η οργή αυτή εξακολουθεί να υπάρχει, παρότι η κυβέρνηση λογοκρίνει ρεπορτάζ και επιχειρεί να αλλάξει το αφήγημα προς μια θετική κατεύθυνση».\n«Έπεσαν κεφάλια» Κινέζων αξιωματούχων\nΟι κορυφαίοι πολιτικοί αξιωματούχοι στην επαρχία Χουμπέι και την πρωτεύουσά της, τη μεγαλούπολη Ουχάν, εστία της επιδημίας ιογενούς πνευμονίας, που έχει προκαλέσει ο νέος κορωνοϊός (COVID-19), απαλλάχθηκαν από τα καθήκοντά τους, μετέδωσε την περασμένη Πέμπτη το κινεζικό επίσημο πρακτορείο ειδήσεων Νέα Κίνα.\nΣτη Χουμπέι επίσης αντικαταστάθηκαν δύο πλέον υψηλόβαθμα στελέχη της επαρχιακής Επιτροπής Υγείας.\n«Με έχει κυριεύσει ένα αίσθημα ενοχής, έχω καταληφθεί από τύψεις» είπε ο Μα στην κινεζική δημόσια τηλεόραση, καθώς «η επιδημία θα μπορούσε να είχε αντιμετωπιστεί πιθανόν καλύτερα, να μη μετατραπεί σε αυτή που είναι σήμερα».\nΚινέζοι αξιωματούχοι σπανίως ομολογούν δημόσια λάθη και παραλείψεις, πολύ λιγότερο σε δηλώσεις τους σε τηλεοπτικά δίκτυα και μάλιστα σε ώρα υψηλής τηλεθέασης.\nTag ΚΙΝΑ ΟΡΓΗ ΛΑΟΥ ΠΟΛΙΤΙΚΗ ΚΡΙΣΗ\n19 ΦΕΒΡΟΥΑΡΙΟΥ 2020: ΤΑ ΓΕΓΟΝΟΤΑ ΣΑΝ ΣΗΜΕΡΑ\nΤΟΥΡΚΟΣ ΠΡΕΣΒΗΣ ΣΤΗΝ ΑΘΗΝΑ: ΘΕΛΟΥΜΕ ΞΕΚΑΘΑΡΕΣ ΘΑΛΑΣΣΙΕΣ ΖΩΝΕΣ ΚΑΙ ΑΕΡΟΔΙΑΔΡΟΜΟΥΣ


Προχωρά ο σχεδιασμός του Απόλλωνα-Η συνάντηση με Βασιλακόπουλο και η υπόθεση Ακερ - pelop.gr\nΠροχωρά ο σχεδιασμός του Απόλλωνα-Η συνάντηση με Βασιλακόπουλο και η υπόθεση Ακερ\n8/7/2020 - 17:01\nΟ Απόλλων βρίσκει τις λύσεις και προχωρά με σταθερά βήματα τον σχεδιασμό του για την νέα περίοδο. Στο προχθεσινό ραντεβού με τον πρόεδρο της ΕΟΚ, Γιώργο Βασιλακόπουλο, για το θέμα που έχει προκύψει και το BAN της FIBA λόγω Ακερ οι «μελανόλευκοι» πήραν τις απαντήσεις που ήθελαν! Με «δύο λόγια» ξεκαθαρίστηκε ότι η οφειλή σε πρώτη φάση τουλάχιστον προς τον Αμερικανό πρώην σούπερ σταρ αφορά την ΚΑΕ, άρα και η απαγόρευση μεταγραφών επίσης αφορά την ΚΑΕ και όχι τον Ερασιτέχνη που την τελευταία διετία έχει αναλάβει και «τρέχει» την ομάδα.\nΑυτό σημαίνει ότι ο Απόλλωνας μπορεί κανονικά να προχωρήσει στον μεταγραφικό του σχεδιασμό όπως από καιρό έχει αυτός προγραμματιστεί από τον Νίκο Βετούλα και τους συνεργάτες του. Μάλιστα, χαρακτηριστική ήταν και η τοποθέτηση για την συγκεκριμένη εξέλιξη του προέδρου του Ερασιτέχνη Απόλλωνα, Γιώργου Αθανασίου, ο οποίος τόνισε: «Ο Σύλλογος προχωρά κανονικά τον σχεδιασμό του μεταγραφικό και άλλο σε όλα τα επίπεδα. Η ομάδα έχει το πλάνο της και βαδίζει με σταθερά βήματα προς την εκπλήρωση του στόχου που έχει θέσει. Μπορεί να παρουσιάζονται κάποιες δυσκολίες, αλλά αντιμετωπίζονται συνολικά από την διοίκηση μεθοδευμένα και στρατηγικά. Οποια εμπόδια υπάρχουν θα τα ξεπεράσουμε. Ο προγραμματισμός θα προχωρήσει όπως έχει σχεδιαστεί».\nΟΙ ΒΑΣΙΚΕΣ ΠΡΟΤΕΡΑΙΟΤΗΤΕΣ\nΜετά από αυτή την εξέλιξη στο θέμα του BAN λόγω της υπόθεσης Ακερ στον Απόλλωνα στρέφουν αποκλειστικά την προσοχή τους στην συγκρότηση το ρόστερ της ομάδας και βασικό προτεραιότητα είναι να παραμείνει ο περυσινός βασικός κορμό.\nΕΚΛΟΓΕΣ ΣΤΙΣ 29 ΙΟΥΛΙΟΥ\nΟριστικοποιήθηκε η ημερομηνία των εκλογών στον Απόλλωνα, που προγραμματίζονται για τις 29 Ιουλίου. Μάλιστα όπως έχει προαναγγελθεί υποψήφιοι για το νέο διοικητικό σχήμα θα είναι και παράγοντες από τον Εσπερο ΑΟΠΑ, καθώς υπάρχει σχετική συμφωνία μετά την ευρύτερη συνεργασία των δύο Συλλόγων.


Τόνια Σωτηροπούλου: Η αμηχανία της για τον Κωστή Μαραβέγια (VIDEO)\nΕίναι το κορίτσι που σαγήνευσε τον James Bond στην ταινία Skyfall, και έκλεψε και την δική μας καρδιά με την ομορφιά, την αύρα της, την ζωντάνια της και την αυθεντικότητά της. Ο λόγος για την Τόνια Σωτηροπούλου, η οποία βρέθηκε στην φιλανθρωπική εκδήλωση του συλλόγου Ελπίδα που πραγματοποιήθηκε στην beach club Santanna στην Μύκονο και μίλησε στην δημοσιογράφο Ελίζαμπεθ Ελέτσι.\nΗ γοητευτική ηθοποιός με αφρικανικό λουκ για χάρη του Γιάννη Αντετοκούνμπο δήλωσε χαρούμενη που συμμετέχει σε τέτοιου είδους εκδηλώσεις και αποκάλυψε ποια είναι η σχέση της με το μπάσκετ. Όταν ρωτήθηκε αν ήρθε μόνη της στην Μύκονο, δεν κατάφερε να κρύψει την αμηχανία της και απάντησε ότι ήρθε με τους φίλους της, αλλά όπως θα δείτε στα πλάνα, ο σύντροφός της, Κωστής Μαραβέγιας βρισκόταν σε πολύ κοντινή απόσταση.\n«Είμαστε εδώ για έναν καταπληκτικό σκοπό και είναι πάντα μεγάλη μας τιμή! Στην Μύκονο ήρθαμε μόνο για το event! Είμαι με τους φίλους μου…», είπε μεταξύ άλλων η Τόνια Σωτηροπούλου.\nΔείτε την συνέντευξη της Τόνιας Σωτηροπούλου στο Mykonos Live TV…


Κατάνυξις: Τι έγινε στην «Ορθόδοξο Ακαδημία Κρήτης»;\nΤι έγινε στην «Ορθόδοξο Ακαδημία Κρήτης»;\nΑπ’ ό,τι φαίνεται ο Πατριάρχης κ. Βαρθολομαίος «έβαλε τα μέσα»για να βγει λίγο από την απομόνωση στην οποία ο ίδιος έχει περιέλθει μετά την απόφασή του να συνεργαστεί με τους σχισματικούς της Ουκρανίας. Στην εκδήλωση για τα 50 χρόνια λειτουργίας της «Ορθοδόξου Ακαδημίας Κρήτης» στο Κολυμπάρι Χανίων, βρέθηκε ο πάντα πρόθυμος «άνθρωπος για όλες τις δουλειές», ο Πρόεδρος της Δημοκρατίας κ. Προκόπης Παυλόπουλος, ο οποίος πέταξε την «κατάλληλη σπόντα» στις Τοπικές Εκκλησίες που δεν συμμετείχαν στην ψευδοσύνοδο της Κρήτης -νωρίς το θυμήθηκε- για να δηλώσει εμμέσως πλην σαφώς ότι στηρίζει το Πατριαρχείο Κωνσταντινουπόλεως. Ενδεχομένως σε αυτό να έβαλε και το χεράκι του ο θείος Σαμ, πράγμα που μας έκανε να «θαυμάσουμε» για άλλη μία φορά την εθελοδουλία των ταγών του Κράτους και της Εκκλησίας.\nΔεν μας έφτανε όμως μόνο αυτό. Στο Κολυμπάρι έσπευσαν όλοι να εορτάσουν το «μεγάλο αυτό γεγονός» καθότι αναγνωρίσθηκε απ’ όλους τους καπεταναίους που παρευρέθησαν ότι η εν λόγω ακαδημία έχει προσφέρει «θεάρεστο έργο». Σημειωτέον, την ίδια ώρα πάνω κάτω «κάποιο χεράκι» έκοβε, εν κρυπτώ, την εξαιρετική εκπομπή «Γράμματα Σπουδάματα» του αγαπητού από το ευρύ κοινό κ. Δημητρίου Νατσιού. Η εκπομπή που μιλούσε στην ψυχή της κοινωνίας και ασχολούνταν με φλέγοντα θέματα της ελληνορθόδοξης παράδοσης -που κινδυνεύει τόσο πολύ στην εποχή μας- δεν θεωρείται ότι προσφέρει θεάρεστο έργο.\nΓια να μπούμε στο νόημα, στην σημερινή εποχή αυτοί που εκτελούν «θεάρεστο έργο» έχουν δίπλα τους τις διακοσμητικές γλάστρες και τους πολιτικούς παράγοντες της άθεης κυβέρνησης. Και αυτοί που εκτελούν ΘΕΑΡΕΣΤΟ ΕΡΓΟ παίρνουν πόρτα.\nΑς τα πάρουμε όμως τα πράγματα από την αρχή. Ο Πρόεδρος της Δημοκρατίας κ. Προκόπης Παυλόπουλος που έχει υπογράψει σωρεία αντίχριστων και εθνομηδενιστικών προεδρικών διαταγμάτων και κάθεται σαν την κλώσα στην προεδρική του καρέκλα την ώρα που δρομολογείται η μεγαλύτερη προδοσία εις βάρος της Μακεδονίας μας, κούνησε το δάχτυλο στις Τοπικές Εκκλησίες που δεν παρευρέθησαν στην ψευδοσύνοδο της Κρήτης. Ποιός; Ο κ. Προκόπης Παυλόπουλος!!\nΤί είπε; «Οφείλω, δε, να επισημάνω ότι η απουσία ορισμένων Ορθόδοξων Εκκλησιών κατά την ως άνω Σύνοδο δεν οφείλεται, κάθε άλλο, στο Πατριαρχείο της Κωνσταντινουπόλεως, αλλά σε δικές τους σκοπιμότητες, ως προς τις αρνητικές επιπτώσεις των οποίων για την Ορθοδοξία πρέπει να αναλάβουν τις ιστορικές τους ευθύνες».\nΓι αυτήν του την δήλωση και για όλα τα καλά του λόγια, «σκόραρε» και άλλο ένα βραβείο, το χρυσό έμβλημα της «Ορθοδόξου Ακαδημίας Κρήτης». Αμφιβάλλω αν έχει υπάρξει στο παρελθόν άλλος Πρόεδρος της Δημοκρατίας σαν και τούτον, που για τις «υπηρεσίες» του πρέπει να έχει κάνει την μεγαλύτερη συλλογή βραβείων και τιμητικών διακρίσεων! Περιττό δε να πει κανείς ότι η παραγγελία-παρέμβασή αυτή, από ένα πολιτικό πρόσωπο και μάλιστα επιμελώς προσκολλημένο στους οικουμενιστές, ΑΚΥΡΩΝΕΙ ό,τι κι αν «προσπάθησε» να πει. Επιπλέον, η ασχετοσύνη ή/και η αδιαφορία του για την ΠΡΟΔΟΣΙΑ που συνετελέσθει στην ψευδοσύνοδο της Κρήτης τον καθιστά αναρμόδιο να εκφέρει άποψη. Πολύ πιθανόν δε να έχει γνώση του θέματος, πράγμα που τον καθιστά και επικίνδυνο.\nΟ «πολύς» «Ορθόδοξος» κ. Προκόπης Παυλόπουλος που υπέγραψε Προεδρικό Διάταγμα στο οποίο έχει αφαιρεθεί η καλλιέργεια της Ορθόδοξης Πίστης στα παιδιά των Ελλήνων, «εξήρε το έργο που για 50 χρόνια διακονεί η Ο.Α.Κ αλλά και τις δράσεις της που όπως ανέφερε, υπηρετεί και υπερασπίζεται με παρρησία την Ορθόδοξη Πίστη και το λόγο της αλήθειας», σύμφωνα με το ρεπορτάζ του κ. Μ. Λαμπαθάκη ΕΔΩ.\nΕπιπλέον ο κ. Παυλόπουλος είπε: «Πρέπει να υπερασπιστούμε το διάλογο των πολιτισμών για να μπορέσουμε να υπερασπιστούμε τον άνθρωπο και αν δεν το κατανοήσουμε αυτό και δεν το πράξουμε θα είναι αργά για την ανθρωπότητα. Αυτό η Ορθόδοξος Ακαδημία Κρήτης το έχει καταλάβει και το υπηρετεί για αυτό και εγώ προσωπικά, θα βρίσκομαι δίπλα της στο μετερίζι της και συμπαραστάτης της».\nΤί είναι αυτό που έχει «καταλάβει» ο κ. Προκόπης Παυλόπουλος; Έχει καμία σχέση με τα αντίχριστα προεδρικά διατάγματα που υπογράφει σωρηδόν; Έχει ως πολιτικό πρόσωπο κάνει, ο κ. Παυλόπουλος, αυτά που οφείλει να κάνει για τον άνθρωπο και την κοινωνία, που του δίνει το δικαίωμα να «συμβουλεύει» τις «θεολογικές ακαδημίες» και να μιλάει για «πολιτισμό»; Δεν είναι αυτός που σαν την παγοκολόνα παρακολουθεί ΤΗΝ ΔΙΑΛΥΣΗ ΤΟΥ ΕΛΛΗΝΙΚΟΥ ΠΟΛΙΤΙΣΜΟΥ; Δεν είναι αυτός που παρακολουθεί ατάραχος την διάλυση της Ελληνικής κοινωνίας, της οικογένειας και του ίδιου του ανθρωπίνου προσώπου; Τί είδους «διάλογος πολιτισμών» είναι αυτός όταν καταστρέφουν ΤΗ ΜΑΝΑ ΠΟΥ ΤΟΥΣ ΓΕΝΝΗΣΕ;;\nΣτην εκδήλωση που παρευρέθησαν και «ιεράρχες» ξένων δογμάτων (ο «διάλογος» που λέγαμε), βρέθηκε και ο υφυπουργός της άθεης κυβέρνησης κ. Μάρκος Μπόλαρης, ο οποίος επαίνεσε με τη σειρά του και αυτός τις «δραστηριότητες» της «Ορθοδόξου Ακαδημίας Κρήτης»! Μίλησε για «Ορθόδοξη μαρτυρία…. ευθύνης»! Προσέξτε: «Πρόκειται για μία επιτυχημένη προσπάθεια που είναι η λειτουργία της ορθοδόξου Ακαδημίας, με Ορθόδοξη μαρτυρία. Μία μαρτυρία ευθύνης δείχνοντας παράλληλα ότι η Κρητική αναγέννηση συνεχίζεται».\nΚαι γιατί άλλωστε να μην είναι «μαρτυρία …ευθύνης» όταν η Ο.Α.Κ. διοργανώνει «θεολογικά συνέδρια» με θέματα όπως:\n* Καθηγήτρια Δρ Barbara Hallensleben (Διάλογος καὶ συνάντηση – Ἀντανακλώντας νέες προοπτικὲς προσέγγισης τῶν Ὀρθοδόξων καὶ Καθολικῶν),\n* Καθηγητὴς Ioan Moga (Μελλοντικὲς Προοπτικὲς Ὀρθοδόξου-Καθολικοῦ Διαλόγου μὲ βάση τὰ τρέχοντα ἔγγραφά της Μεγάλης καὶ Ἱερᾶς Συνόδου τῆς Κρήτης),\n* π. Michel Van Parys OSB (Ἡ σημασία τοῦ πνευματικοῦ οἰκουμενισμοῦ στὸν δρόμο πρὸς τὴν πλήρη κοινωνία)\n* π. Andrey Shishkov (Ἡ σημασία τῶν ἐθνικῶν ζητημάτων στοὺς Οἰκουμενικοὺς διαλόγους ἀπὸ τὴν ὀρθόδοξη ἄποψη).\nΚαι γιατί άλλωστε να μην είναι «μαρτυρία …ευθύνης» όταν προσκαλεί στις εκδηλώσεις της ως κεντρικούς ομιλητές ανθρώπους όπως τον Κ. Γιώργο Καλαντζή, ο οποίος πρωταγωνιστεί στην αποδόμηση του μαθήματος των Θρησκευτικών;\nΓι’ αυτό σας λέω κ. Νατσιέ. Εσείς κάνατε την ηρωική «έξοδο» του Μεσολογγίου και είστε ΕΛΕΥΘΕΡΟΣ. Αλλοίμονο σε τούτους τους λιμοκοντόρους όταν το ψέμα τους πνίξει.\nΚαι σα να μην μας έφταναν όλα αυτά, είδαμε «ιεράρχες» του στενού περιβάλλοντος του Πατριαρχείου να κυκλοφορούν με κουστούμια! Μάλλον έτσι θα πουν στους κληρικούς να εμφανιστούν όταν γίνουν γαμπροί! Και αναρωτιέται κανείς πως φτάσαν να πολεμάνε την Παράδοση της Εκκλησίας, όταν δεν σέβονται ούτε την ιερωσύνη τους.\nΓράφει το ιστολόγιο Κατάνυξις\nΣτις φωτογραφίες που ακολουθούν από την υποδοχή των επισήμων προσκεκλημένων για τον εορτασμό των 50 χρόνων από την έναρξη λειτουργίας της ΟΑΚ, θέλουμε να αναγνωρίσετε 2 πρόσωπα:\n1) Τον Μητροπολίτη Γαλλίας Εμμανουήλ\n2) Τον μέγα πρωτοπρεσβύτερο του Οικουμενικού θρόνου π.Γεώργιο Τσέτση\nΠαρακαλούμε να αιτιολογήσετε επαρκώς και να δικαιολογήσετε την απάντησή σας (και την απόφασή τους ίσως).\nΤί ήταν τελικά αυτό που είδαμε στην «Ορθόδοξη Ακαδημία Κρήτης»; Ένα καραγκιοζιλικι ή αλλιώς, η διαπλεκόμενη άρχουσα εκκλησιαστική διοίκηση στις «δόξες» της…. την ώρα που στέλνει στις κατακόμβες την ΑΛΗΘΙΝΗ ΟΡΘΟΔΟΞΙΑ και τους ΑΛΗΘΙΝΟΥΣ ΑΓΩΝΙΣΤΕΣ που μάχονται ΥΠΕΡ ΠΙΣΤΕΩΣ ΚΑΙ ΠΑΤΡΙΔΟΣ.\nΕτικέτες ΑΡΘΡΑ-ΑΠΟΨΕΙΣ , ΟΡΘΟΔΟΞΗ ΑΚΑΔΗΜΙΑ ΚΡΗΤΗΣ


Οι Γάτες - φύλλο 748/4-3-15 - Stathmosnet.gr\nΟι Γάτες - φύλλο 748/4-3-15\nΟι Γάτες Δευ 9 Μαρ 2015\n- Ο Γκράμσι έλεγε ότι, η υποτίμηση του αντιπάλου είναι δείγμα της δικής σου αδυναμίας και επιβεβαιώνεται συνεχώς. Το συγκεκριμένο λάθος γίνεται από πολλούς Τάτη μου..\n- Θες κάτι να μου πεις φίλη μου;\n- Μην τσιμπάς... αναφέρομαι στη δημοτική αρχή η οποία αυτή τη στιγμή δεν παρουσιάζει έργο και φυσικά για όλα της φταίνε οι προηγούμενοι!\n-Εκείνοι τι κάνουν;\n- Αυτό ψάχνουν όλοι οι Κώοι... Τι έργο κάνει η δημοτική αρχή αυτή τη στιγμή;\n- Η περιβόητη Νέα Αρχή που είχαν ψωμοτύρι, ξεχάστηκε;\n- Αυτές οι επικοινωνιακές τακτικές δεν πείθουν κανέναν! Ο κόσμος θέλει έργα στις γειτονιές, έργα που βελτιώνουν την ποιότητα ζωής, την καθημερινότητα τους!\n- Τουναντίον, αρκούνται σε συνεντεύξεις τύπου που επί της ουσίας επαναλαμβάνουν τις προεκλογικές δεσμεύσεις τους... Το μόνο που κάνουν είναι να βγάζουν ένα άλμπουμ με φωτογραφίες με το πριν και το μετά...\n- Η διαφορά.... είναι πως, οι προηγούμενοι ήταν ακατάστατοι, οι τωρινοί είναι πιο τακτικοί. Το κοινό..... και των δυο είναι η έλλειψη έργου. Αυτό έχω να πω!\n- Εντολή έδωσε ο μεγάλος για συνεντεύξεις τύπου των στελεχών του για να καθησυχάσει τον κόσμο, αφού τα παράπονα του κόσμου είναι πολλά!!!!\n- Ο Η. Σιφάκης στη δική του σ.τ. επανέλαβε τις γνωστές δεσμεύσεις και τίποτα άλλο. Είναι κρίμα να υποτιμάμε τη νοημοσύνη του κόσμου!\n- Είναι κρίμα γιατί ο Σιφάκης έχει γνώσεις στον Τουρισμό αλλά δε φαίνεται να τις έχει αναπτύξει παραγωγικά και δεν ξέρω το γιατί...\n- Τι φταίει δεν γνωρίζω, όμως η δήλωσή του, πως τώρα ακόμα ο δήμος θα σχεδιάσει προβολή και προώθηση του νησιού είναι εξοργιστική. Δείχνει πως δεν είναι έτοιμοι. Δεν γνωρίζουν καν τις υποχρεώσεις μας προς τρίτους...\n- Και όλα δείχνουν πως η κόντρα ΕΒΕΔ με Ε.Φ.Τ συνεχίζεται και ασχολούνται όλοι τους με την RYANAIR τη στιγμή που τα εισιτήρια Κω –Αθήνα είναι ακριβότερα από εξωτερικό. Πόσο υποκριτική είναι η στάση όλων; Επιτέλους ας αναπτύξουν μια επικοινωνιακή πολιτική που θα φέρει αποτελέσματα. Κουραστήκαμε όλοι να μιζεριάζουμε!!\n- Η άλλη η μιζέρια... στα site ο Γιαλλίζης να δημοσιοποιεί φωτογραφίες του και να προτείνει να βάλουμε διαφήμιση σε περιοδικό αεροπορικής εταιρίας. Αυτό δεν είναι μικροπολιτική κακής ποιότητας;\n- Τον συγκεκριμένο δεν μπορώ να τον παρακολουθήσω... αδυνατεί ο σκληρός μου δίσκος! Κι η φιλοδοξία έχει όρια...\n- Πέρα από τη στασιμότητα στα έργα, βλέπουμε και στασιμότητα σε πληρωμές - πάνω από 2 μήνες - εργαζομένων σε ΔΗΡΑΣ και ΔΟΠΑΒΣ...\n- Αυτό συμβαίνει, γιατί δεν πράττουν έγκαιρα τις γραφειοκρατικές διαδικασίες που απαιτεί το σύστημα... Οδηγούν την επιχείρηση σε κλείσιμο. Ο Κυρίτσης δεν θέλει την τηλεόραση και πριμοδοτεί άλλα ΜΜΕ...το σχέδιό του είναι οργανωμένο. Μένει να απαντήσει ο Κωακός λαός αν θέλει το μέσο. Γιατί αν δεν το θέλει, ας κλείσει, αλλά όχι να κλείσει γιατί το θέλει ο Κυρίτσης!\n- Η δημοτική αρχή εκτίθεται... αναδεικνύεται η ανεπάρκειά της σε απλές διαδικασίες!\n- Το πόρισμα το έβγαλα. Πάσχουν από ορθή διοίκηση!\n- Αν δεν κάνουν κάτι άμεσα... θα έχουν σοβαρό πρόβλημα! Το κτίριο καταρρέει, είναι επικίνδυνο από τη μια για τη δημόσια ζωή και αντιαισθητικό από την άλλη, η δημοτική αρχή δε δείχνει να νοιάζεται.... Λυπηρό για ένα ιστορικό κτίριο!\n- Από την άλλη έχουμε το κόσμημα, την αίθουσα συνεδριάσεων. Πώς σου φάνηκε;\n- Μια πολύ όμορφη αίθουσα που εύχομαι να είναι λειτουργική για όλους!\n- Ποδαρικό έκαναν μαθητές, οι οποίοι πήγαν για την θεωρία της σχετικότητας και βρέθηκαν να πρέπει να ιεραρχήσουν τα προβλήματα των νέων....\n- Έχουν λύσει όλα τα άλλα....και θεωρούν τους εαυτούς τους ικανούς να ασχοληθούν με τα προβλήματα των παιδιών; Αυτή η στροφή στη νεολαία γίνεται με λάθος τρόπο. Άλλαξέ το!!!\n- Πάμε να συνεχίσουμε με το λιμάνι μας. Η τέντα σχίστηκε από την κακοκαιρία, το λιμενικό ταμείο έχει λεφτά ας την φτιάξει, καθώς επίσης να δουν τις συνθήκες αναμονής επιβατών... να κάνουν κάτι για αυτό! Απλά είναι τα πράγματα...\n- Κι εδώ ενώ τα τέλη είναι ανταποδοτικά.... έργα μηδέν! Το λιμάνι μας είναι αφιλόξενο!\n- Ενώ όλα τα άλλα....\n- Να πάρουν μπρος οι μηχανές....αυτό έχει σημασία!\n- Η άλλη η ανοησία... επειδή το ταμείο είναι μείον έχει ξαμολήσει την τροχαία. Γράφει αυτοκίνητα ακόμα και σε στενά δρομάκια, σε παρασιές, αυλές μόνιμων κατοίκων του κέντρου που μένουν μια ζωή εκεί. Έχει χάσει την μπάλα...\n- Δεν έχει λεφτά και ψάχνει το εύκολο ζεστό χρήμα...\n- Όποιος παρανομεί, το σωστό είναι να γράφεται από την τροχαία αλλά και αυτή η υπερβολή σε στενά δρομάκια να γράφουν τα αυτοκίνητα είναι κίνηση απελπισίας...\n- Και που ‘σαι ακόμα...


Τουρκμενιστάν: Επανεξελέγη ο πρόεδρος Μπερντιμουχαμέντοφ – Flashnews.gr\nΑρχική > Κόσμος > Τουρκμενιστάν: Επανεξελέγη ο πρόεδρος Μπερντιμουχαμέντοφ\n13 Φεβρουαρίου, 2012 17:25\nΤουρκμενιστάν: Επανεξελέγη ο πρόεδρος Μπερντιμουχαμέντοφ\nΟ πρόεδρος του Τουρκμενιστάν Κουρμπανγκούλι Μπερντιμουχαμέντοφ «επανεξελέγη λαμβάνοντας ποσοστό 97,14% στις χθεσινές εκλογές», ανακοίνωσε σήμερα η Κεντρική Εκλογική Επιτροπή. Ο Μπερντιμουχαμέντοφ είχε εκλεγεί πρόεδρος για πρώτη φορά το 2007 με ποσοστό 89%. Ο 54χρονος πρώην οδοντίατρος που διετέλεσε υπουργός Υγείας πριν διαδεχθεί τον αποκαλούμενο «ισόβιο πρόεδρο», τον δικτάτορα Σαρπαρμουράτ Νιγιάζοφ μετά το θάνατό του το Δεκέμβριο του 2006, ήταν ένας από τους οκτώ υποψήφιους που διεκδικούσαν την προεδρία.\n13 Φεβρουαρίου, 2012 | 17:25\nΟ πρόεδρος του Τουρκμενιστάν Κουρμπανγκούλι Μπερντιμουχαμέντοφ «επανεξελέγη λαμβάνοντας ποσοστό 97,14% στις χθεσινές εκλογές», ανακοίνωσε σήμερα η Κεντρική Εκλογική Επιτροπή.\nΟ Μπερντιμουχαμέντοφ είχε εκλεγεί πρόεδρος για πρώτη φορά το 2007 με ποσοστό 89%.\nΟ 54χρονος πρώην οδοντίατρος που διετέλεσε υπουργός Υγείας πριν διαδεχθεί τον αποκαλούμενο «ισόβιο πρόεδρο», τον δικτάτορα Σαρπαρμουράτ Νιγιάζοφ μετά το θάνατό του το Δεκέμβριο του 2006, ήταν ένας από τους οκτώ υποψήφιους που διεκδικούσαν την προεδρία.\nΣε κανένα κόμμα της αντιπολίτευσης δεν επετράπη συμμετοχή στις εκλογές.\nΛόγω της απουσίας πραγματικού πολιτικού ανταγωνισμού, ο Οργανισμός για την Ασφάλεια και τη Συνεργασία στην Ευρώπη (ΟΑΣΑ) δεν έστειλε αποστολή παρατηρητών στις εκλογές αυτές.\nΑν και ο Μπερντιμουχαμέντοφ επισήμως έθεσε τέλος στο μονοκομματικό σύστημα, ο ίδιος είναι πρόεδρος, αρχηγός της κυβέρνησης και ο ηγέτης του μοναδικού πολιτικού κόμματος που επιτρέπεται να δραστηριοποιείται στη χώρα, του Δημοκρατικού Κόμματος.\n\_’Οσοι έχουν εκφράσει την αντίθεσή τους προς το καθεστώς είναι στην εξορία ή στη φυλακή από την εποχή του Νιγιάζοφ.\nΤο Τουρκμενιστάν θεωρείται μια από τις χώρες με τα πιο κλειστά καθεστώτα παγκοσμίως. Μη κυβερνητικές οργανώσεις (ΜΚΟ) για την προστασία των ανθρωπίνων δικαιωμάτων καταγγέλλουν συχνά καταχρήσεις των ανθρωπίνων δικαιωμάτων από το καθεστώς στη χώρα αυτή της κεντρικής Ασίας, όπου δεν υπάρχει αντιπολίτευση και περιορίζεται η ελευθερία του Τύπου.\nΗ πρώην σοβιετική δημοκρατία που βρίσκεται στην καρδιά της ερήμου, στις ανατολικές ακτές της Κασπίας, διαθέτει πλούσια κοιτάσματα υδρογονανθράκων, κυρίως φυσικού αερίου, τα οποία προσελκύουν τον ενδιαφέρον των χωρών της Δύσης, της Κίνας και της Ρωσίας.


Πέμπτη, 26 Μαρτίου 2015 11:54\nΑύγουστος του 1968. Ο Γεώργιος Μυλωνάς, ηγετικό στέλεχος της Ένωσης Κέντρου, πρώην υπουργός και μέλος της παράνομης αντιστασιακής οργάνωσης Δημοκρατική Άμυνα, συλλαμβάνεται και εκτοπίζεται στην Αμοργό. Λίγα χρόνια μετά, από τη Γενεύη όπου έχει καταφύγει συνεχίζοντας την αντιδικτατορική του δράση, ο Μυλωνάς γράφει στα αγγλικά ένα κείμενο συναρπαστικό και πολυεπίπεδο που διαβάζεται απνευστί. Η Απόδραση από την Αμοργό αφηγείται την περιπέτεια της εξορίας και το χρονικό της απόδρασής του από το νησί. Είναι ένα πολιτικό θρίλερ , συναρπαστική περιπέτεια αλλά και πορτρέτο της ταραγμένης εποχής του. Είναι όμως κι ένα πορτρέτο του ίδιου του γράφοντος, του Γεωργίου Μυλωνά, ενός ιστορικού στελέχους της κεντροαριστεράς, φωτισμένου μυαλού και ρομαντικού, ευρωπαϊστή ιδεολόγου, τις ικανότητες του οποίου απέτυχε να αξιοποιήσει επαρκώς η Μεταπολίτευση, καθώς οι πολιτικές δυνάμεις που διαμορφώθηκαν στο πολωμένο ακόμα από τον Εμφύλιο πολιτικό τοπίο δεν άφησαν χώρο για μετριοπαθείς και πραγματικά φιλελεύθερες απόψεις και πολιτικές. Η μαρτυρία αυτή, που μεταφράζεται για πρώτη φορά στην Ελλάδα, αναφέρεται σε γεγονότα που σημάδεψαν τη χώρα πάνω από σαράντα χρόνια πριν. Το ενδιαφέρον της, όμως, δεν είναι αποκλειστικά ιστορικό. Η ομοιότητα με σημερινά γεγονότα και καταστάσεις την καταστούν δυστυχώς ανατριχιαστικά επίκαιρη. (Εκδόσεις Ποταμός, Δελτίο Τύπου)\nΠαραγωγός: Στέλιος Κούλογλου Οργάνωση Παραγωγής: Τάνια Γεωργουπλή\nΠαραγωγή: 1984 Productions AE-Tvxs.gr Φορμά: DCP Έγχρωμο Διάρκεια: 70 λεπτά Έτος Παραγωγής: 2015\nΟ Στέλιος Κούλογλου είναι δημοσιογράφος. Είναι απόφοιτος του Πανεπιστημίου Αθηνών και σπούδασε δημοσιογραφία στο Παρίσι, στο Τόκιο και στην Ινδία. Ξεκίνησε να δημοσιογραφεί το 1981 στο «Aντί» και αργότερα εργάστηκε ως πολιτικός συντάκτης στο "Βήμα". Διετέλεσε ανταποκριτής της εφημερίδας "Αυγή" στο Παρίσι και το 1989 εγκαταστάθηκε στην Μόσχα απ όπου κάλυψε τις εξελίξεις στην Σοβιετική Ένωση και τις άλλες πρώην σοσιαλιστικές χώρες για λογαριασμό του ραδιοσταθμού "SKAI" και της εφημερίδας "Καθημερινή". Τα χρόνια 1992-95 κάλυψε ως ειδικός απεσταλμένος τον πόλεμο στην πρώην Γιουγκοσλαβία. Από το 1996 ο Κούλογλου επιμελούνταν και παρουσίαζε την εκπομπή Ρεπορτάζ Xωρίς Σύνορα στη δημόσια τηλεόραση (Ε.Ρ.Τ.). Το Ρεπορτάζ Χωρίς Σύνορα ήταν μια ωριαία εβδομαδιαία εκπομπή ντοκιμαντέρ πάνω σε διεθνή και ελληνικά ιστορικά και σύγχρονα πολιτικά και κοινωνικά γεγονότα, εστιάζοντας κυρίως στις εμπειρίες των πρωταγωνιστών τους αλλά και των απλών ανθρώπων. Από το 1996, οπότε και ξεκίνησε, η εκπομπή βρισκόταν στον κατάλογο των καλύτερων τηλεοπτικών προγραμμάτων και επιλέχθηκε για να αντιπροσωπεύσει την Ελλάδα σε διεθνή φεστιβάλ ντοκιμαντέρ. Βραβεύθηκε τέσσερις φορές ως η καλύτερη ελληνική ενημερωτική εκπομπή. Το Σεπτέμβριο του 2000 και 2001 της απονεμήθηκε το "Euro-Comenius", το ευρωπαϊκό βραβείο για ιστορικά ντοκιμαντέρ. Από τον Οκτώβριο του 2005 επιμελούνταν και παρουσίαζε την εκπομπή "Θεματική Βραδιά" στην ΕΤ1. Συγγραφέας και σκηνοθέτης πολλών ντοκιμαντέρ μεταξύ των οποίων το βραβευμένο: “Κομμουνισμός: η μεγάλη ουτοπεία του 20ου αιώνα ” (Καλύτερο Ελληνικό Ντοκιμαντέρ-2000, Βραβείο Eurocomenius -2000, για το καλύτερο Ιστορικό ντοκιμαντέρ Ευρωπαϊκής παραγωγής), “Ο Αγώνας του Θανάτου”(Βραβείο Eurocomenius -2002) και “Whistleblowers”. Director for the French-German ARTE channel. Τελευταίες του δουλειές τα επίκαιρα ντοκιμαντές: "Η εξομολόγηση ενός οικονομικού δολοφόνου", "Ολιγαρχία", "Νεοναζί: Το Ολοκαύτωμα της Μνήμης" και το "Η Νονά". Έχει γράψει πάνω από 200 σενάρια για ντοκιμαντέρ και 9 βιβλία.\nΓια το Μουσείο Άλεξ Μυλωνά-Μακεδονικό Μουσείο Σύγχρονης Τέχνης: Συντονισμός & Επικοινωνία: Ελένη Κωτσαρά, Υπεύθυνη Ανάπτυξης & Διοίκησης eleni.kotsara@mmca-mam.gr\nΤοποθεσία: Μουσείο Άλεξ Μυλωνά - Μακεδονικό Μουσείο Σύγχρονης Τέχνης, Πλ. Αγίων Ασωμάτων 5, Θησείο, 10554 Αθήνα\nΏρες λειτουργίας μουσείου: Πέμπτη : 13.00 – 21.00


"Άναψε" το Χριστουγεννιάτικο δέντρο στην Ε’ Κοινότητα του Δ. Θεσσαλονίκης (ΦΩΤΟ & VIDEO)\nΣε άκρως εορταστικό κλίμα πραγματοποιήθηκε το απόγευμα της Τρίτης το άναμμα του χριστουγεννιάτικου δέντρου στην Ε’ Δημοτική Κοινότητα του δήμου Θεσσαλονίκης.\nΜικροί και μεγάλοι αψήφησαν το κρύο και το ψιλόβροχο και βρέθηκαν στον αύλειο χώρο της Βίλας Μορντώχ, προκειμένου να θαυμάσουν το στολισμένο δέντρο με τα φωτισμένα λαμπιόνια και να μπουν σε εορταστικό κλίμα.\nΟι τριγωνικές αψίδες, η φάτνη και τα αλλά στολίδια συμπληρώνουν με τον καλύτερο τρόπο τον γιορτινό διάκοσμο.\nΗ Φιλαρμονική Ορχήστρα του Δήμου Θεσσαλονίκης με τις μελωδίες της έκανε ακόμα πιο γιορτινή την ατμόσφαιρα της εκδήλωσης.\nΤο «παρών» στο άναμμα του χριστουγεννιάτικου δέντρου της Ε’ Δημοτικής Κοινότητας έδωσε μεταξύ άλλων και ο δήμαρχος της πόλης, Κωνσταντίνος Ζέρβας, ο οποίος έστειλε το μήνυμα για μαγεμένες γιορτές στην πόλη και εξέφρασε τις ευχές του στους πολίτες.\nΠαράσταση για καλό σκοπό θα πραγματοποιηθεί σήμερα στο πολιτιστικό κέντρο…\n“Ραντεβού” με τα Χριστούγεννα και τον Άγιο Βασίλη μπορεί κανείς…\nΓια μια ακόμα χρονιά η Χ.Α.Ν.Θ. και ειδικότερα οι συμμετέχοντες…\nΓιορτή της μουσικής από το Κέντρο Πολιτισμού του Δήμου Θεσσαλονίκης,…\nΕθελοντική Αναδάσωση στο Σειχ Σου\nΗμερίδα Εθελοντικής Αναδάσωσης διοργάνωσε η Δ/νση Αναδασώσεων Κεντρικής Μακεδονίας της…\nΝάουσα: Άφθονο ξινόμαυρο και τοπικές λιχουδιές σε ένα ξεχωριστό Street Food Party!\nΈνα τριήμερο οίνου, γεύσης και τοπικής γαστρονομίας διοργανώνεται στη Νάουσα,…\nΘεσσαλονίκη: Ημερίδα για την Γυναικεία Επιχειρηματικότητα στις χώρες της ΟΣΕΠ


 Home  ΑΡΘΡΑ  ΕΘΝΙΚΑ ΘΕΜΑΤΑ  Το Δόλωμα της Αγίας Σοφίας\nΣαν έθνος οδηγούμαστε σε μία αυτό-ευθανασία, όπως λέει ο Χ. Γιανναράς. https://piraeuspress.gr/hellas/koinonia/438762/giannaras-pithano-ke-mesa-sto-fthinoporo-na-ypostoume-ethniko-akrotiriasmo/ Για να αποφύγουμε αυτόν τον θάνατο της ντροπής πρέπει να απαλλαγούμε από τους τρείς εχθρούς μας που με σειρά επικινδυνότητας είναι το κομματικό σύστημα, οι Δυτικοί μας σύμμαχοι και τέλος οι Τούρκοι. Όλους αυτούς δεν θα μπορέσουμε να τους νικήσουμε παρά αναλαμβάνοντας τον κίνδυνο του θανάτου που οδηγεί στην Ελευθερία. Θα μπορέσουμε άραγε να ξυπνήσουμε από τον ύπνο της εικονικής ευδαιμονίας που μας νανουρίζουν τα μέσα μαζικής αποπλάνησης; Μας ετοιμάζουν μία εορταστική φαμφάρα για τα 200 χρόνια της Επανάστασης αλλοιώνοντας την σημασία της και αποκρύπτοντας το γεγονός ότι ακόμη δεν έχει τελειώσει.\nΚαθηγητής Πολυτεχνείου Κρήτης – Μέλος IHA\nΤα άρθρα που δημοσιεύονται στην ιστοσελίδα του ΙΗΑ εκφράζουν αποκλειστικά τους συγγραφείς – μέλη του ΙΗΑ.Η ιστοσελίδα του ΙΗΑ δεν λογοκρίνει, ούτε επεμβαίνει σε άρθρα – κείμενα των μελών του ΙΗΑ.


Αποτελεσματικότητα 92% για το εμβόλιο Sputnik V ανακοίνωσε η Ρωσία - OnVolos.gr-To μεγαλύτερο Portal στην Μαγνησία\nΑποτελεσματικότητα 92% για το εμβόλιο Sputnik V ανακοίνωσε η Ρωσία\nΗ μελέτη αξιολόγησε την αποτελεσματικότητα του εμβολίου σε περισσότερους από 16.000 εθελοντές, 21 ημέρες μετά τη λήψη της πρώτης δόσης του εμβολίου ή ενός ψευδο-φαρμάκου. Η στατιστική ανάλυση περιλάμβανε 20 επιβεβαιωμένες περιπτώσεις και έδειξε ότι το «Sputnik V» ήταν κατά 92% αποτελεσματικό.\nΤα ληφθέντα δεδομένα θα δημοσιευθούν από την ομάδα του N.F. Gamalei σε μια από τις κορυφαίες επιστημονικές ιατρικές δημοσιεύσεις με ομότιμους κριτές μετά από ανεξάρτητη αξιολόγηση από κορυφαίους διεθνείς εμπειρογνώμονες στον τομέα της επιδημιολογίας.\nΚατά τη διάρκεια των κλινικών δοκιμών στη Ρωσία, σε 29 ιατρικά κέντρα, περισσότεροι από 20.000 εθελοντές εμβολιάστηκαν με την πρώτη δόση του εμβολίου και πάνω από 16.000 εθελοντές με την πρώτη και δεύτερη δόση του εμβολίου. Κατά τη διάρκεια της μελέτης, δεν εντοπίστηκαν σημαντικές παρενέργειες. Μερικοί εκ των εμβολισμένων παρουσίασαν βραχυπρόθεσμες ανεπιθύμητες ενέργειες, όπως πόνο στο σημείο της ένεσης, σύνδρομο τύπου γρίπης, συμπεριλαμβανομένου πυρετού, αδυναμίας, κόπωσης και κεφαλαλγίας.\nΗ παρακολούθηση των συμμετεχόντων στη μελέτη θα συνεχιστεί για έξι μήνες και κατόπιν θα εκπονηθεί μια τελική έκθεση. Επί του παρόντος, η τρίτη φάση των κλινικών δοκιμών στη Δημοκρατία της Λευκορωσίας, τα Ηνωμένα Αραβικά Εμιράτα, τη Βενεζουέλα και ορισμένες άλλες χώρες έχει επίσης εγκριθεί και διεξάγεται, καθώς και η δεύτερη και τρίτη φάση στην Ινδία. Επίσης στη Ρωσική Ομοσπονδία, διεξάγεται ξεχωριστή κλινική μελέτη για την ασφάλεια και την ανοσογονικότητα του εμβολίου με τη συμμετοχή ηλικιωμένων.\nΕφαρμογή και εξαγωγή εμβολίων\nΜέχρι σήμερα, περισσότερες από 50 χώρες έχουν υποβάλει αιτήσεις για αγορά άνω των 1,2 δισεκατομμυρίων δόσεων εμβολίου Sputnik V. Το εμβόλιο για προμήθεια σε ξένες αγορές θα παραχθεί από τους διεθνείς εταίρους της RDIF στην Ινδία, τη Βραζιλία, την Κίνα, την Κορέα και άλλες χώρες. Οι υφιστάμενες συμφωνίες μεταξύ RDIF και διεθνών εταίρων θα επιτρέψουν την παραγωγή εκτός της Ρωσίας 500 εκατομμυρίων δόσεων εμβολίου Sputnik V ετησίως. Η RDIF εξετάζει επί του παρόντος πρόσθετες αιτήσεις από διάφορες χώρες και εταιρείες για περαιτέρω αύξηση της παραγωγικής ικανότητας στο εξωτερικό.\nΣτις 11 Αυγούστου, το εμβόλιο «Sputnik V» που παράγεται από τη NITsEM έλαβε πιστοποιητικό εγγραφής από το Υπουργείο Υγείας της Ρωσίας και έγινε το πρώτο εγγεγραμμένο εμβόλιο κορανοϊού στον κόσμο.


ΕΙΣΑΙ Η ΑΡΧΗΓΟΣ ΧΩΡΙΣ ΑΜΦΙΒΟΛΙΑ - MaryMary.gr\nΕΙΣΑΙ Η ΑΡΧΗΓΟΣ ΧΩΡΙΣ ΑΜΦΙΒΟΛΙΑ\nΔυναμική, σίγουρα. Με ισχυρή φύση και θέση, εμπεριστατωμένη άποψη και δυνατά επιχειρήματα. Με προσωπικότητα έντονη, γεμάτη γωνίες και άκρως ενδιαφέρουσα. Όλα τα παραπάνω είναι απλές αναφορές για να σε περιγράψουν, στηριζόμενος στις οποίες θα έλεγε κανείς ότι δεν αντιμετωπίζεις κανένα πρόβλημα όταν απαιτηθεί να μπεις μπροστά, να καθοδηγήσεις και να ηγηθείς, οποιαδήποτε κι αν είναι η πρόκληση: μία\nομάδα ετερόκλητων χαρακτήρων, ένα project απαιτητικό και γεμάτο δυσκολίες, ένας σχεδόν ανέφικτος στόχος.\nΚι όμως: αισθάνεσαι αδύναμη όταν έρχεται η στιγμή να αφήσεις την ατομικότητα σου στην μπάντα, και να προτάξεις την ομάδα ή το στόχο πάνω από σένα. Είναι σαν να απεκδύεσαι τη φυσική σου δυναμική και να οπισθοχωρείς, χωρίς κανένα εμφανή λόγο. Γιατί; Έλλειψη εμπειρίας; Φόβος του αγνώστου; Αδυναμία συνδυασμών; Κι όμως, τα εμπόδια δεν είναι όσο ογκώδη θέλεις να πιστεύεις, και εφόσον έχεις την υποδομή, πραγματικά είναι χαζό να νομίζεις ότι δεν μπορείς να αποτελέσεις την ηγέτιδα, που πάνω σου θα ακουμπήσει ο προσωπικός σου στρατός, για να τον οδηγήσεις στη νίκη:\nΑπό εκεί ακριβώς ξεκινάμε: τη στοχευμένη προσπάθεια και τον αποκλεισμό εννοιών όπως «ήττα» από το λεξιλόγιο σου. Η ηττοπάθεια και η έλλειψη πίστης σε αυτό που ετοιμάζετε να κάνετε είναι το πρώτο ευθέως αποκλειστικό μίας σωστής ηγέτιδας συστατικό. Be sure για τις δυνάμεις τις δικές σου και όσων σε ακολουθούν και δες πώς θα φτάσετε στον τελικό στόχο, με όποιο κόστος!\nΜάθε να αξιοποιείς τα καλύτερα στοιχεία των ανθρώπων. Και να μπορείς να ξεψαχνίσεις τι είναι αυτό που τους κάνει μοναδικούς και ιδανικούς για συγκεκριμένες δουλειές. Πρόκειται δυστυχώς για ένα φυσικό ταλέντο, το οποίο όμως παίρνει από καλλιέργεια. Με λίγη προσπάθεια και βέβαια καλή πίστη σε αυτά που καθένας σου πλασάρει και έχει να σου δώσει, ώστε μνα μπορέσεις να ξεχωρίσεις την ήρα από το στάρι εγκαίρως και να προπορευτείς ακάθεκτη για το στόχο σου!\nΦρόντισε η επαφή σου με τους υπόλοιπους να είναι διαρκής και αρμονική. Διασφάλισε παράλληλα ότι το feedback θα είναι αμφίδρομο και από τις δύο πλευρές και, κυρίως, ουσιαστικό. Που σημαίνει να μη γίνεται απλά για να γίνει, αλλά να παρέχει τις απαιτούμενες διευκολύνσεις κι συνέχειες, ώστε να μπορέσεις να διανύσεις τα επόμενα βήματα παρακάτω.\nΕξαφάνισε τις εσωτερικές έριδες και συνδύασε κατάλληλα τα πρόσωπα, ώστε να μη δημιουργούνται τριγμοί. Αυτό κι αν χρειάζεται ταλέντο και γνώση προσώπων για να καταστεί εφικτό! Ακριβώς επειδή το υποκειμενικό στοιχείο είναι κάτι παραπάνω από έντονο, έχεις τον υψηλότερο δείκτη δυσκολίας, παράλληλα με την αρμονική συνύπαρξη εκ φύσεως διαφορετικών προσωπικοτήτων. Αν δεν καταφέρεις να πετύχεις το συνδυασμό, πολύ φοβάμαι ότι θα πρέπει να αρχίσεις να ανησυχείς…\nΔημιούργησε ένα περιβάλλον εμπιστοσύνης, σταθερότητας και ομαλότητας. Το να κάνεις τον άλλο να σε εμπιστευτεί και να πιστέψει ότι μπορεί να τα καταφέρει αν στηριχτεί πάνω σου, είναι καθαρά δική σου υπόθεση. Με μία αυτοπεποίθηση και γνώση που να καταδεικνύει ότι πράγματι έχει κάνει τη σωστή επιλογή και με τη διασφάλιση των ιδανικών συνθηκών, τότε θα φτιάξεις ένα θερμοκήπιο δημιουργικότητας μοναδικό. Που θα σε βοηθήσει με τη σειρά του να φτάσεις ψηλά…\nΜη σταματάς να δουλεύεις! Και να κάνεις focus στους στόχους σου, από τους οποίους δεν πρέπει να αποστείς ούτε στιγμή. Όχι για κανέναν άλλο λόγο, αλλά γιατί η επιτυχημένη ομάδα είναι πάντα αυτή που δουλεύει σκληρά. Και επιτυχημένος ηγέτης εκείνος που γνωρίζει να επιβραβεύει τους κόπους και παράλληλα να μην εφησυχάζει…\nΣύμφωνοι, η εφαρμογή των παραπάνω μπορεί να σου ρουφήξει κυριολεκτικά την ενέργεια και να σε κάνει να αναρωτηθείς αν αξίζει τον κόπο. Η απάντηση στην ερώτηση σου κρύβεται ακριβώς στις δικές σου φιλοδοξίες και στόχους. Οι οποίες, όσο υψηλές κι αν είναι, παραμένουν θεμιτές. Και επειδή το ρητό «η ισχύς εν τη ενώσει» δεν ανακαλύφθηκε τυχαία, τότε δεν καταλαβαίνω γιατί πρέπει να αρκεστείς στο μέτριο και σε αμφιβόλου αποτελέσματος καθοδηγήσεις. Γίνε κυρίαρχη της μοίρας σου και μεταμορφώσου στην πιο σιδηρά κυρία που θα μπορούσες να αντικρίσεις στον καθρέφτη. Οι μεγάλοι ηγέτες δεν γεννιούνται, γίνονται. Κι εσύ είσαι έτοιμη να χαράξεις το δικό σου σχετικό δρόμο. Αμφιβάλει κανείς για την επιτυχία σου; Εγώ πάντως, δεν θα πόνταρα στο αντίθετο…


Ρωσική θεραπεία ακμής, ρυτίδων, ουλών, πανάδων - Bodycare\nΗ ακμή είναι νόσος της εφηβικής ηλικίας που χαρακτηρίζεται από φλεγμονή των σμηγματογόνων αδένων. Ετσι η νόσος εντοπίζεται σε περιοχές πλούσιες σε σμηγματογόνους αδένες (κυρίως πρόσωπο-μέτωπο-ράχη). Η ακμή υποχωρεί βαθμιαία στην ενήλικη ζωή.\nΗ ακμή εμφανίζεται μεταξύ των ηλικιών 14 – 17 ετών στα κορίτσια και 16 – 19 στα αγόρια. Υποχωρεί στις περισσότερες περιπτώσεις μέχρι την ηλικία των 20 ετών, σε λιγότερες μέχρι τα 25 και σε λίγες περιπτώσεις μπορεί να επιμένει μέχρι την ηλικία των 40 ετών ή και περισσότερο. Σε ορισμένα άτομα, ιδίως γυναίκες, η ακμή μπορεί να μην εμφανιστεί στην εφηβεία αλλά μετά το 20 έτος.\nΠού οφείλεται η ακμή.\nΤο Propionobacterium (ή Corynebacterium) acnes βρίσκεται στο εσωτερικό των σμηγματογόνων θυλάκων (αναερόβιες συνθήκες) όπου παράγει λιπάσες οι οποίες θεωρούνται ουσιαστικοί παράγοντες στην παθογένεια της ακμής. Αρχικώς παρατηρείται απόφραξη του στομίου του τριχοσμηγματογόνου πόρου. Το σμήγμα και τα λιπαρά οξέα δρουν ερεθιστικά και δημιουργούν τις βλάβες της ακμής.


Το Constantinople Hard Fork του Ethereum τον Ιανουάριο | Crypto World Greece\nΑρχική » Ειδήσεις » Το Constantinople Hard Fork του Ethereum τον Ιανουάριο\nΑυτή η αναβάθμιση θα κάνει τις συναλλαγές στο δίκτυο του Ethereum 10 φορές φθηνότερες.\nΜεγάλο ενδιαφέρον αναμένεται για το Ethereum τον μήνα του Ιανουαρίου, με 3 προγραμματισμένα επερχόμενα hard forks. Αυτό είναι ένα σημαντικό σημείο για την ανάπτυξη του Ethereum, σε μία προσπάθεια να ισορροπιστεί η οικονομία του νομίσματος βελτιώνοντας παράλληλα τα χαρακτηριστικά του.\nΜε την αναβάθμιση Constantinople, το 2ο στάδιο του πρότζεκτ Metropolis, θα μειωθεί το block reward από 3 ETH σε 2 ETH. Αυτό είναι το πρώτο βήμα για τη μετάβαση από το Proof-of-Work (PoW) στο the Proof-of-Stake (PoS) πρωτόκολλο (το οποίο θα γίνει με την αναβάθμιση Casper). Το Ethereum θα γίνει πιο ανθεκτικό στο mining μέσω ASIC μηχανημάτων χάρη στον νέο proof-of-work (PoW) αλγόριθμο, το “ProgPoW”, το οποίο θα βελτιώσει την απόδοση του mining που γίνεται μέσω GPUs (κάρτες γραφικών). Το κόστος για μια συναλλαγή (gas fee) θα γίνει επίσης 10 φορές μικρότερο χάρη στο EIP 145.\nΗμερομηνία: Μεταξύ 14/01/2019 και 19/01/2019\nΑριθμός Block για το Hard Fork: 7,080,000\nΤα EIPs (Προτάσεις Βελτιώσεις του Ethereum) τα οποία θα εφαρμοστούν στο επερχόμενο Constantinople hard fork:\nEIP 145: Μία αναβάθμιση η οποία θα βελτιώσει σημαντικά την επεξεργασία των πληροφοριών στο blockchain του Ethereum η οποία είναι γνωστή ως bitwise shifting (εναλλαγή 0 & 1). Αυτή η αλλαγή θα χρησιμοποιεί 10 φορές λιγότερα gas fees σε σχέση με πριν, κάτι το οποίο θα κάνει την χρήση των έξυπνων συμβόλαιων (smart contracts) πολύ φθηνότερη.\nEIP 1052: Βελτιστοποίηση της εκτέλεσης κώδικα μεγάλης κλίμακας στο blockchain. Μία μοναδική υιοθέτηση hashing η οποία θα κάνει την επιβεβαίωση των συμβολαίων ευκολότερη καθώς και πιο αποτελεσματική.\nEIP 1283: Η μέθοδος τιμολόγησης θα γίνει δικαιότερη και πιο απλή στον τομέα της αποθήκευσης συμβολαίων (SSTORE opcode). Θα μειωθεί το κόστος συναλλαγών (gas cost) μέσω της εισαγωγής νέων χρήσεων για την αποθήκευση δεδομένων.\nEIP 1014: Μία λύση του Vitalik Buterin για το πρόβλημα του scaling η οποία βασίζεται σε off-chain συναλλαγές και σε κανάλια παρόμοια με αυτά του Lightning Network του Bitcoin, τα οποία θα βελτιώσουν αυτόματα την απόδοση του δικτύου.\nEIP 1234: Ο μέσος όρος παραγωγής ενός μπλοκ αυξάνεται εξαιτίας της “βόμβας δυσκολίας” ( επίσης γνωστή και ως “Εποχή των Παγετώνων) η οποία σταδιακά επιταχύνεται. Αυτό το EIP προτείνει την καθυστέρηση της βόμβας δυσκολίας για περίπου 12 μήνες. Αυτό θα προκαλέσει αναστάτωση στους miners καθώς η ανταμοιβή για κάθε block θα μειωθεί από 3 ETH σε 2 ETH.\nΠερίπου 6,000 blocks δημιουργούνται κάθε μέρα, με ~15 δευτερόλεπτα να χρειάζονται για κάθε block. Η μείωση της ανταμοιβής των block του Ethereum θα βοηθήσει τον πληθωρισμό του νομίσματος, μειώνοντας τις ημερήσεις ανταμοιβές από 18,000 ETH σε 12,000 ETH.\nΤα ανταλλακτήρια (exchanges) τα οποία θα υποστηρίξουν το Constantinople hard fork: Binance, OKEx, Huobi Global, Kucoin, Bitforex, Bibox.\nΟ Vitalik Buterin και οι υπόλοιποι προγραμματιστές του Ethereum δουλεύουν για τη μετάβαση προς ένα proof-of-stake μηχανισμό, ο οποίος θα έρθει με την αναβάθμιση Casper. Αυτό θα συμβεί εντός των επόμενων 1-2 ετών, κάνοντας το Ethereum φθηνότερο και πιο γρήγορο με τις ενδιάμεσες αναβαθμίσεις. Το Constantinople hard fork αναμένεται να αυξήσει το ενδιαφέρον των αγορών και ίσως δούμε μία αύξηση στην τιμή του Ethereum από τον Ιανουάριο και έπειτα.\nΑκολουθήστε μας στο Facebook: https://www.facebook.com/CryptoWorldGR


Ωτίτιδα και τρόποι αντιμετώπισης - Τα ΣκυλοΝέα Της Μάρσας\nΟι λοιμώξεις των αυτιών στα σκυλιά, η πιο συχνή είναι η ωτίτιδα, είναι ένας από τους πιο συχνούς λόγους επίσκεψης στον κτηνίατρο, αφού αγγίζουν το 16% των περιστατικών αυτών. Στις περισσότερες περιπτώσεις, η ωτίτιδα μετά την διάγνωσή της, τον καθαρισμό και την θεραπεία της, επανέρχεται. Κάνει την εμφάνισή της ξανά μετά από καιρό.\nΈχει το σκυλάκι σας ωτίτιδα συχνά;\nΓιατί αυτό συμβαίνει ξανά και ξανά, και τι μπορείτε να κάνετε για να το αποτρέψετε;\nΣε γενικές γραμμές, η ωτίτιδα μπορεί να είναι είτε ελαφριά κατάσταση είτε μια οδυνηρή, ανάλογα με το πόσο προχωρημένη είναι. Το καλό όμως είναι ότι είναι μια πάθηση που αντιμετωπίζεται εύκολα και σε μικρό χρονικό διάστημα.\nΤα συμπτώματα είναι εύκολο να παρατηρηθούν, ειδικά εάν έχετε ένα σκύλο που έχει υποφέρει από αυτό το πρόβλημα ξανά και ξανά , θα τα έχετε παρατηρήσει. Κι αυτή είναι η επαναλαμβανόμενη εξωτερική ωτίτιδα.\nΈντονη κι άσχημη μυρωδιά που έρχεται μέσα από τα αυτιά\nΚουνά ή τινάζει το κεφάλι συχνά και πολύ\nΤρίβει το κεφάλι του στον τοίχο, στα έπιπλα, στον καναπέ, στο χαλί\nΓέρνει το κεφάλι στην μία πλευρά\nΤα αυτιά του μέσα έχουν βρομιές\nΟι λόγοι που μια ωτίτιδα επιμένει κι επαναλαμβάνεται συχνά:\nΤα ίδια τα αυτιά. Τα μεγάλα και μακριά αυτιά. Εάν έχετε Cocker Spaniel, Springer Spaniel, Labrador, Shar Pei, Basset Hound ή ένα σκυλί με μακριά ή κατεβασμένα αυτιά κι όχι όρθια σαν αυτά των λύκων για παράδειγμα, αυτό το πρόβλημα είναι πολύ συνηθισμένο σε αυτά τα σκυλιά. Δεν είναι όμως μόνο αυτού του τύπου αυτιών που είναι επιρρεπή στην λοιμώξεις. Ορισμένες φυλές πάσχουν από μακριά και βαριά αυτιά που κρατούν το αυτί κλειστό συνέχεια, άλλες έχουν στενά κανάλια (στενωτικά κανάλια, όπως αυτά του Shar peis και τα αγγλικά μπουλντόγκ) που δεν αφήνουν το αυτί ανοιχτό και άλλα, όπως το Poodle, έχει κανάλια αυτιών γεμάτα μαλλιά.\nΕάν ο σκύλος σας δεν είναι μια από τις φυλές που έχουν ανατομικά προδιάθεση για προβλήματα, αλλά εξακολουθεί να έχει επαναλαμβανόμενες λοιμώξεις του αυτιού, μπορεί να υποφέρει από τροφές ή εισπνεόμενες αλλεργίες. Μια μόλυνση στο αυτί μπορεί να είναι το μόνο σημάδι που υπάρχει σε ορισμένα σκυλιά με τροφική αλλεργία.\nΕάν ο σκύλος σας κολυμπά συχνά, ειδικά αν έχει αυτιά πεσμένα που δεν αερίζονται με σκοπό να στεγνώσουν αμέσως από την υγρασία, είναι πολύ πιθανό να πάρει μια νέα λοίμωξη στο αυτί.\nΈνας σκύλος με ξένο σώμα (όπως άγανο) που δεν αφαιρέθηκε ποτέ θα συνεχίσει να έχει λοιμώξεις στο αυτί παρά τη θεραπεία.\nΕάν η μόλυνση του σκύλου σας (βακτήρια, γύρη ή ακόμη και ακάρεα) δεν αντιμετωπιστεί ποτέ πραγματικά, θα φαίνεται ότι εξαφανίζεται αλλά θα επιστρέφει ξανά.\nΤο συχνό τράβηγμα των μαλλιών μέσα από τα αυτιά σε ράτσες όπως τα Poodle ή σε ράτσες που έχουν τρίχες μέσα στα αυτιά αλλά δεν μαδούν, μπορεί επίσης να προκαλέσει επαναλαμβανόμενες λοιμώξεις του αυτιού.\nΚαθαρισμός των αυτιών και αντιμετώπιση της μόλυνσης\nΤην πρώτη φορά που ο σκύλος σας έχει συμπτώματα λοίμωξης, η θεραπεία είναι αρκετά απλή. Όταν παρατηρήσετε τα συμπτώματα που περιγράφω στην παραπάνω ενότητα, ελέγξτε τα αυτιά του σκύλου σας από τον κτηνίατρό σας και βεβαιωθείτε ότι το τύμπανο του αυτιού είναι άθικτο. Στην συνέχεια, ο κτηνίατρός σας θα σας δώσει ένα υγρό καθαριστικό για τα αυτιά. Όπως επίσης και άλλη θεραπεία όπως αντιβιοτικά ή άλλα φάρμακα. Ακολουθείτε πιστά τις οδηγίες του κτηνίατρου.\nΚαθαρισμός αυτιών γενικά για προληπτικούς λόγους\nΚαλό είναι ο καθαρισμός των αυτιών να γίνεται συχνά, δηλαδή μια φορά στις δέκα μέρες, για να διατηρούνται καθαρά τα αυτιά του σκύλου σας και για να αποτρέψετε τυχόν επερχόμενη λοίμωξη.\nΘα τα καθαρίσετε είτε με το ειδικό υγρό που θα σας συστήσει ο κτηνίατρος είτε με διάλυμα λευκού ξιδιού με νερό (ρωτήστε τον γι’ αυτό). Σε 2/3 νερό προσθέστε 1/3 λευκό ξύδι. Απλά στην περίπτωση του διαλύματος λευκού ξιδιού καλό είναι α) να ρωτήσετε πρώτα την γνώμη του κτηνίατρου και β) να το αποφύγετε σε περίπτωση που ο σκύλος σας έχει ξύσει τα αυτιά του αρκετά για να μην τα έχει ερεθίσει ή έχει κάνει γρατζουνιές και τότε το ξύδι θα το πονέσει και θα τσούξει. Τότε δεν θα το χρησιμοποιήσετε.\nΠώς θα καθαρίσετε τα αυτιά του σκύλου σας\nΓεμίστε το αυτί με το διάλυμα καθαρισμού. Η ποσότητα θα ποικίλει ανάλογα με το μέγεθος του σκύλου, αλλά προσθέστε αρκετό υγρό ώστε να βραχεί εσωτερικά το αυτί.\nΚάντε μασάζ στα αυτιά, ειδικά στη βάση των καναλιών των αυτιών μέχρι το κεφάλι. Θα πρέπει να ακούσετε το υγρό καθώς το μετακινείτε εκεί μέσα.\nΑπομακρυνθείτε γιατί τώρα θα τινάξει τα αυτιά του ο σκύλος σας πολύ δυνατά. Το υγρό θα πεταχτεί και ίσως βγουν οι βρομιές που υπήρχαν βαθιά μέσα στο αυτί πιο έξω μαζί με το κερί και γίνουν ορατά.\nΤην ίδια διαδικασία θα την ακολουθήσετε ξανά μετά από μια εβδομάδα ακόμα κι αν δεν δείτε κερί ή βρομιές.\nΠώς να αποτρέψετε την επανεμφάνιση της ωτίτιδας\nΥπάρχει πολλή διαμάχη για το τι λειτουργεί καλύτερα για να αποφευχθεί αυτό ξανά και ξανά. Ο λόγος για όλη τη διαμάχη είναι ότι δεν υπάρχουν απλές απαντήσεις.\nΓια έναν υγιή σκύλο, ο καθαρισμός των αυτιών δεν είναι απαραίτητος, αλλά εάν ο σκύλος σας είναι επιρρεπής σε λοιμώξεις, τότε συνίσταται από τους κτηνιάτρους να καθαρίζετε τα αυτιά κάθε εβδομάδα.\nΚατά την διάρκεια του καθαρισμού των αυτιών, δεν ακουμπάτε τα αυτιά εσωτερικά γιατί μπορεί να μολυνθούν και το υγρό να μεταφέρει την μόλυνση.\nΕάν ο σκύλος σας κολυμπάει συχνά, καλό είναι να του καθαρίζετε τα αυτιά αμέσως μόλις βγει από το νερό, προτού καν φτάσετε στο σπίτι.\nΚαλό είναι να γνωρίζετε πως όσο περισσότερες φορές κάνει ωτίτιδα ο σκύλος σας και όσο περισσότερα φάρμακα παίρνει για την θεραπεία, άλλο τόσο πιο ανθεκτική σε αυτά μπορεί να γίνει η λοίμωξη και τα εσωτερικά κανάλια των αυτιών να έχουν γίνει πιο σκληρά στην αντιμετώπισή της. Είναι όμως ένας φαύλος κύκλος που δεν μπορείτε εσείς να κάνετε τίποτα. Πρέπει να ακολουθείτε την θεραπεία που σας συστήνει ο κτηνίατρος κάθε φορά. Απλά θα γνωρίζετε ότι υπάρχουν πολλές πιθανότητες να έχει ξανά ωτίτιδα ο σκύλος σας στο άμεσο μέλλον. Ξανά και ξανά. Κάθε φορά όμως πρέπει να την αντιμετωπίζετε άμεσα για να μην εξελιχθεί σε εσωτερική ωτίτιδα και προχωρήσει πολύ σε σημείο κώφωσης και γενικά να υποφέρει το σκυλάκι γιατί είναι επίπονη και ενοχλητική.\nΤι γίνεται αν επιστρέψει ούτως ή άλλως;\nΟ σκύλος σας είχε ωτίτιδα, ακολουθείτε τις οδηγίες του κτηνίατρου, καθαρίζει ο σκύλος σας, όλα καλά, αλλά μετά από μερικές εβδομάδες τον βλέπετε να κουνά το κεφάλι του ξανά. Η ωτίτιδα επέστρεψε.\nΕάν αυτό το πρόβλημα επανέλθει μόλις επιλυθεί, ειδικά εάν ο σκύλος δεν είναι μία από αυτές τις φυλές που πάσχουν από επαναλαμβανόμενες λοιμώξεις του αυτιού, υπάρχουν πολλές πιθανότητες:\nΠαράσιτο ή ξένο σώμα που δεν φροντίστηκε για πρώτη φορά\nΥπερβολική περιποίηση (τράβηγμα μαλλιών μέσα από τα αυτιά σε κούρεμα)\nΚάντε μια επίσκεψη στον κτηνίατρο για μια άλλη εξέταση για να αποκλείσετε ένα ξένο σώμα και ζητήστε του να καθαρίσει τα αυτιά από τυχόν ακάρεα.\nΕάν πρόκειται για μια απλή λοίμωξη, σας συνιστώ να δοκιμάσετε μια δίαιτα εξάλειψης. Η δίαιτα απομάκρυνσης έχει σχεδιαστεί για να σας βοηθήσει να αποφασίσετε σε τι είναι αλλεργικό το σκυλί σας. Ξεκινήστε με μια μόνο πηγή πρωτεΐνης ή με μια τροφή, ταΐστε τον με αυτήν για περίπου ένα μήνα και εάν τα προβλήματα στα αυτιά επιμένουν, κόψτε την συγκεκριμένη τροφή και δώστε του μια άλλη. Εάν και σε αυτή έχει πρόβλημα, κόψτε την και συνεχίστε με άλλη. Το ίδιο μπορείτε να κάνετε με τα σνακ, τις λιχουδιές που του δίνετε. Ή και συγκεκριμένες τροφές όπως για παράδειγμα το τυρί. Το οποίο είναι συνηθισμένη αιτία τροφικής αλλεργίας. (Η Μάρσα για παράδειγμα αποδείχτηκε πως ενώ της αρέσει πολύ το τυρί, έχει αλλεργία σ’ αυτό γιατί όποτε το τρώει έχει πολλή φαγούρα. Και ίσως ήταν αυτό και μια αιτία για τις συχνές της ωτίτιδες). Όπως και στην περίπτωση που ταΐζετε το σκυλάκι σας διάφορα, κόψτε του το ένα για έναν μήνα κι αν βλέπετε ότι συνεχίζει να έχει πρόβλημα στα αυτιά, αρχίστε το ξανά και κόψτε άλλη τροφή. Μέχρι να το βρείτε.\nΕάν η λοίμωξη του αυτιού συμβαίνει μόνο την άνοιξη ή το καλοκαίρι, είναι πιθανό να σταματήσει με μια νέα δίαιτα αλλά στη συνέχεια να επανέλθει την επόμενη άνοιξη. Δεν υπάρχει τίποτα που μπορείτε να κάνετε παρά να περιμένετε και να δείτε. Όταν το σκυλί σας αρχίζει να γλείφει τα πόδια του, να ξύνεται και μετά να αναπτύσσει λοίμωξη στο αυτί, μπορείτε να δοκιμάσετε ατοπικές ενέσεις (για εισπνεόμενες αλλεργίες) ή εναλλακτικές ολιστικές θεραπείες και μη που θα σας συστήσει ο κτηνίατρος.\nΝα διατηρείτε τα αυτιά καθαρά και στεγνά. Αυτή είναι η καλύτερη πιθανότητα να κρατήσετε το σκυλί σας από μολύνσεις αυτιών ξανά και ξανά.\nΟρισμένοι ειδικοί συνιστούν επίσης την δοκιμή μιας δίαιτας χωρίς δημητριακά. Οι υδατάνθρακες σε δημητριακά μπορεί να επιδεινώσουν την κατάσταση, οπότε αν θέλετε να χρησιμοποιήσετε ένα από τα εμπορικά τρόφιμα ή μια σπιτική ωμή διατροφή, κάντε το αμέσως. Αυτό μπορεί να λειτουργήσει ή όχι, ανάλογα με την αιτία του προβλήματος.\nΜακάρι να υπήρχε ένα μόνο φάρμακο που θα λειτουργούσε το ίδιο σε όλες τις περιπτώσεις. Οι θεραπείες ποικίλλουν. Ακολουθήστε τις οδηγίες του κτηνιάτρου σας και ζητήστε του να σας δώσει κάποιες συμβουλές.\nΠρωτες Βοηθειες / Υγειααιτίες, αντιμετώπιση, αυτιά, σκυλιά, Τα ΣκυλοΝέα Της Μάρσας, υγεία, ωτίτιδα